
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


MOTU PROPRIO 


DE CLERICORUM COLLEGIO PATRIARCHALI BASILICAE LIBERIANAE ADDICENDO 


BENEDICTUS PP. XV 


Nobilissimam sacrarum aedium toto orbe catholico Vir- 
gini Deiparae dicatarum, Patriarchalem Basilicam Sanctae 


Mariae Maioris, a Liberio conditam, a Sixto III magnificentius 
restitutam praeclarisque ornatam musivis in memoriam definiti 
paullo ante in Concilio Ephesino dogmatis de divina Mariae 
Maternitate, omnes qui deinceps consecuti sunt, Pontifices Ma- 
ximi singulari quodam studio curaverunt. Excellit in hoc genere 
munificentia Sixti V et Pauli V, qui egregia et amplissima duo 
sacella templo inaedificarunt, alterum Cunis Domini asservan- 
dis, alterum sacerrimo simulacro Magnae Dei Matris custo- 
diendo; ac digna praeterea sunt quae commemorentur Cal- 
listi III, Benedicti XIV et Pii IX magnifica opera, quibus aedis 
Liberianae valde est amplificatus decor. —- Quod vero attinet ad 
perfunctionem divini cultus, ea ut esset huius templi dignitati 
par, tum caerimoniarum splendore, tum copia ministrorum, 
commode quoque est a Decessoribus Nostris provisum. 

Sed tamen hac in re est aliquid quo eorum providentiam 
cumulare ac perficere posse videmur; idque perlibenter Nos, 
qui, qua sumus erga Mariam Dominam Nostram pietate, hanc 

eius Basilicam habemus carissimam, nunc praestare decre- 
vimus. 

Etenim considerantes, quemadmodum Decessores in Pa- 
triarchalibus Urbis Basilicis divinorum officiorum rationem 
ordinassent, animadvertimus desiderari in Liberiana quod pro 
Lateranensi et Vaticana optime constitutum esset, id est ut, 
praeter Canonicorum collegium, duplicem Beneficiariorum or- 
dinem et varia capellanorum ac ministrorum genera, suum cui- 
que Basilicae esset sacrum Seminarium, cuius alumni statis 
diebus choro cum ceteris interessent. Ergo oculos adiecimus ad 
Almum Collegium Capranicense, quod quidem commendatur 
Nobis non solum sua praecipua vetustate, sed etiam privata No- 
biscum necessitudine: numquam enim Nobis memoria excidet 
illius temporis cum ibidem sancta disciplina optimisque studiis 
ad sacerdotium Ipsi educati sumus. Accedit ut de illo agatur 
Collegio quod Callisto III Summo Pontifice est conditum, quem 
Liberiani templi maiestati non paullum contulisse diximus. 

Itaque, instante Venerabili Fratre Nostro Cardinali Vincen- 
tio Vannutelli, Episcopo Ostiensi et Praenestino, Sacri Cardina- 
lium Collegii Decano eodemque Basilicae Liberianae Archipre- 
sbytero, cum dilectis Filiis Canonicis et Clero eiusdem Basilicae, 
Nos, de sententia dilecti Filii Nostri Aristidis titulo Pancratio 
S. R. E. Presbyteri Cardinalis Rinaldini, Collegii Capranicensis 
Protectoris, itemque dilecti Filii Nostri Caietani Bisleti, Proto- 
diaconi Cardinalis Sanctae Agathae vico Suburra, Praefecti 
Sacrae Congregationis Seminariis et studiorum Universitatibus 
praepositae, Motu Proprio et ex Apostolicae potestatis plenitu- 
dine haec statuimus et sancimus: 

I. Almum Collegium Capranicense iam nunc addictum 
erit Sacrosanctae Patriarchali Basilicae Liberianae ita quidem | 
ut eius alumni Choro statis diebus intersint et, si qui defuerint 
ex iis quorum est, secundum Capituli statuta, sacris deservire, 
ipsi eorum vice deserviant. 

II. Tertia Collegii Capranicensis pars per vices sollemni 
sacro aderit in Basilica Liberiana singulis Dominicis - nisi cum 

festum S. Agnetis, Collegii patronae caelestis, incidet - et festis 
diebus, quotquot de praecepto servantur, excepto feriarum 
aestivarum et autumnalium tempore. 

III. Plures eo numero aderunt ad Missam et ad Vesperas, 
diebus a schola vacuis, cum Cardinalis Archipresbyter sollemni 
ritu sacris operabitur; in Dedicatione Basilicae, et in Assum- 
ptione B. Mariae Virginis, etsi haec festa in maioribus schola- 
rum vacationibus occurrunt; item ad pompas, ad officia et sacra 
Maioris Hebdomadae, ceterisque festis sollemnioribus, de qui- 
bus Cardinali Archipresbytero cum Cardinali Collegii patrono 
convenerit. 

IV. Alumnis Capranicensibus conclave idoneum apud 
Basilicae Sacristiam attribuatur, ornatus choralis sumendi et 
deponendi causa. 

V. Sacellum Collegii Capranicensis maximum eodem sit 
iure quo aedes Basilicae filiales quae dicuntur. Missas autem 
quae in Basilica celebrandae sunt, liceat in omnibus Collegii 
sacellis celebrari. 

Iam vero, ne alumnorum Capranicensium ad deserviendum 
Basilicae Liberianae desit copia, Cardinali Protectori Collegii 
eius pro tempore facultatem concedimus, ut cum ex Urbe Roma 
tum ex omni Italia adolescentes clericos spei bonae in Colle- 
gium possit admittere, eorumdemque alumnorum numerum 
augere usque ad quadraginta. 

Denique eo consilio ut sit qui his alumnis, cum in Basilica, 
divini officii causa, versantur, paternam vigilantiam praestet, 
sicque Collegium Capranicense etiam ex hac parte suam dome- 
stici convictus rationem retineat, volumus Collegii Moderato- 
rem pro tempore Canonicis Liberianis adnumerari, eumque in 
eodem esse ordine graduque ac ceteros et paria cum iis habere 
iura, non tamen frequentandi Chori teneri lege, nisi eis diebus 
et horis quibus eius alumni teneantur. Simul autem nolumus 
ex hac eius cooptatione quicquam detrimenti ceteris Canonicis 
obveniat. Itaque congruam pecuniae summam seponentes, no- 
vum in Patriarchali Basilica Liberiana canonicatum constitui- 

mus, Moderatori pro tempore Almi Collegii Capranicensis con- 
ferendum eumque seorsum a communi Capituli mensa apud 
Apostolicam Sedem administrandum. Huius igitur canonicatus 
nulli alii erunt fructus nisi qui ex pecuniae, quam ei destinavi- 
mus, reditibus constabunt: qui autem eum obtinebit, is nec sua 
praesentia in Choro distributionum quae inter praesentes fiunt, 
erit particeps, nec sua absentia faciet ut quicquam praesentibus 
accrescat: sed quantum, poenae nomine, ad modum ceterorum, 
tunc amittet, tantum in sacristiae Liberianae cedat utilitatem. 

Quae vero hic a Nobis statuta et sancita sunt, in perpetuum 
valere iubemus, contrariis quibusvis, etiam speciali mentione 
dignis, non obstantibus. 

Datum Romae apud 8. Petrum, ipso die sollemni Paschae 
anno mpccccxvil, Pontificatus Nostri tertio. 


BENEDICTUS PP. XV 


LITTERAE APOSTOLICAE 
I 


PRIMARIA SS.MAE CRUCIS ASSOCIATIO IN SESSORIANA BASILICA ERECTA INDUL- 
GENTIIS DITATUR. 


BENEDICTUS PP. XV 


Ad perpetuam rei memoriam. — Refert ad Nos dilectus filius Placidus 
Magnanensi, Abbas ad Sanctae Crucis in Ierusalem de Urbe, Ordinis 
Cisterciensis, in Basilica Sessoriana canonice erectam exstare Associa- 
tionem titulo SSthae Crucis, praecipuum ad finem, cultum erga Sanctam 
Crucem per sinceram et apertam Catholicae fidei professionem promo- 
vendi. Frugiferam hance Associationem rec. me. Praedecessor Noster 
Leo PP. XIII per Litteras Apostolicas, die xxu martii anno mpcccc datas, 
ad Primariae gradum evehere dignatus est’cum expressa facultate alias 
eiusdem nominis atque instituti Associationes sibi aggregandi et cum 
illis ipsi Primariae Societati concessas indulgentias rite communicandi. 
Contigit ex auspicato ut non modo fere innumeri ex utroque sexu fide- 

les huic Associationi Primariae nomen dederint suum, sed etiam ut 
quamplures Associationes a Sstha Cruce, et extra Urbem et extra Ita- 
liae fines erectae, aggregationem imploraverint. Verum cum Primaria 
enunciata Associatio nullis polleat indulgentiis quae sint cum aliis com- 
municabiles, exinde factum est, ut privilegio huiusmodi cognomines 
alias Societates sibi aggregandi et cum illis indulgentias communicandi, 
tot ab annis sollemniter impertito, uti hucusque ipsa nequiverit. Ut 
huic mederi incommodo interposita Nostra Auctoritate velimus, humiles 
atque enixas Nobis supra memoratus Abbas preces adhibet; Nosque, 
quibus nihil magis cordi est quam ut christiani populi devotio erga 
nostrae Redemptionis Signum amplificetur augeaturque, has indulgen- 
tias Primariae Sstae Crucis Associationi in Sessoriana Basilica ere- 
ctae largimur, quas rite poterunt ceteris per universum terrarum orbem 
institutis sive instituendis, illisque Primariae tum aggregatis, tum in 
posterum aggregandis Societatibus ipsius nominis atque instituti com- 
municari. Auditis nimirum VV. FF. NN. S. R. E. Cardinalibus Inquisi- 
toribus Generalibus, de omnipotentis Dei misericordia ac Bb. Petri et 
Pauli apostolorum Eius auctoritate confisi, omnibus et singulis sodali- 
bus ex utroque sexu, qui nomen suum dederint vel Primariae Associa- 
tioni Ssthae Crucis in Sessoriana Basilica erectae, vel aliis ipsius 
nominis atque instituti illique aggregatis Societatibus, ubique terrarum 
exsistentibus, atque admissorum confessione expiati et Angelorum Pane 
refecti quotannis Inventionis atque Exaltationis Ssthae Crucis, nee non 
Nativitatis, Circumcisionis, Epiphaniae, Resurrectionis atque Ascensionis 
D. N. Iesu Christi festis diebus propriam respectivae Societatis Eccle- 
siam visitent, ibique pro christianorum Principum concordia, haeresum 
exstirpatione, peccatorum conversione ac S. Matris Ecclesiae exaltatione 
pias ad Deum preces effundant, plenariam; ac tam inscriptis quam in 
posterum inscribendis iisdem in Societatibus Ssthae Crucis sodalibus, 
qui in propria respectivae Societatis Ecclesia piaculari processioni, item 
vere poenitentes et confessi ac S. Communione refecti, quotannis inte- 
rerint feria sexta maioris hebdomadae, praeter indulgentias Stationis, 
item plenariam omnium peccatorum suorum indulgentiam et remissio- 
nem misericorditer in Domino concedimus. Tandem iisdem nunc et in 
posterum dictas in Societates rite adlectis sodalibus, qui, contrito sal- 
tem corde, singulis annis die festo Ssmhi Iesu Nominis, videlicet secunda 
post Epiphaniam Dominica, pariterque Dominica Passionis et feriis 
sextis intra Quadragesimam, propriam Societatis respectivae Ecclesiam, 
uti superius diximus, preces fundentes visitent, de numero poenalium 
in forma Ecclesiae solita septem annos totidemque quadragenas expun- 

gimus. Veniam praeterea, apostolica Nostra auctoritate, facimus, ex qua 
Associationibus Ssitae Crucis rite Primariae aggregatis ubique terra- 
rum, communicari queant Stationum indulgentiae quibus Sessoriana 
Basilica. gaudet, ita ut fideles ipsi in Associationes adlecti, qui sin- 
gulis annis, dominicis secunda Adventus et quarta Quadragesimae, nec 
non feria quarta hebdomadae maioris propriam respectivae Societatis 
Ecclesiam visitent et reliqua, quae iniuncta sunt, pietatis opera prae- 
stent, Stationum indulgentias lucrari queant non minus quam si illa 
ipsa die Sessorianam WBasilicam inviserent. Porro largimur sodalibus 
ipsis, si malint, liceat plenariis his ac partialibus indulgentiis functorum 
vita labes poenasque expiare. Non obstantibus contrariis quibuscumque. 
Praesentibus perpetuis futuris temporibus valituris. Volumus autem, ut 
praesentium Litterarum transumptis, seu exemplis, etiam impressis, 
manu alicuius notarii publici subscriptis ac sigillo personae in eccle- 
siastica dignitate vel officio constitutae munitis, eadem prorsus fides adhi- 
beatur, quae adhiberetur ipsis praesentibus si forent exhibitae vel 
ostensae. 

Datum Romae apud S. Petrum, sub annulo Piscatoris, die xxiv martii 
mcemxvul, Pontificatus Nostri anno tertio. 


P. Carp. Gasparri, a Secretis Status. 


Il 


VENERABILI SERVO DEI LOSEPHO BENEDICTO COTTOLENGO BEATORUM CAELITUM 
HONORES DECERNUNTUOR. 


BENEDICTUS PP. XV 


Ad perpetuam rei memoriam. — Si unquam alias, at hodie certe a 
fallacibus opinionibus in mores late traductis necesse est revocari homi- 
nes ad veram sapientiam, quae est a Deo profecta, et longe a superbia 
abest (Ecclesiast., XV). In praesenti enim homines, progressionibus inven- 
torum, disciplinarum et artium plus aequo elati, eo facile insolentiae 
fastidiique procedunt, ut, quaecumque mentis suae captum et naturae 
vires excedunt, ea inter fabulas reiiciant ac relegent, Deum Eccle- 
siamque ab eo conditam respuant et alia societatis fundamenta iacere 
contendant quam quae Christus Dominus constituit. Qua in re, cum 
imperitae multitudini suadere nitantur, abiecta spe alterius vitae et 

felicitatis aeternae, hic beate vivendum esse, effingunt caritatem quan- 
dam erga proximos a Dei amore seiunctam, qua cogitant posse se eorum 
inopiae et miseriis aptissime perfecteque mederi. Utinam intellegerent, 
quod ipsa ratio rerumque experientia aliquo modo confirmant, terrarum 
orbem. Dei providentia conservari et gubernari, hominumque societatem 
ad supremum finem, qui supra naturam est, ab eo, apta rerum even- 
tuumque ordinatione, dirigi; amorem Dei ac proximi ea inter se necessitu- 
dine copulari, ut, altero sublato, alter simul concidat; amore vero 
proximi, quem philanthropiam vocant, etsi miserorum necessitatibus 
aliquantum prospicitur, ea tamen neglegi principia animique adiumenta, 
quibus facilior et vel grata efficitur earum tolerantia aerumnarum, quae 
communi omnium condicioni sunt insitae. At Deus misericors, quoties 
maxime videntur christianae sapientiae oblitterari principia, tune viros 
excitare solet suo spiritu plene imbutos et actuosa in fratres caritate 
praestantes, qui multitudines, singulari ipsorum virtutum, beneficiorum 
rerumque gestarum magnitudine perculsas, eo reducant unde infeliciter 
discesserunt. Ex hoc quidem divinae benignitatis consilio factum est 
ut, fere saeculo ante, insignis sanctissimusque vir floruerit, qui, incensa 
pauperes caritate et miseratione complexus, res, Deo iuvante, mirabiles 
iisdem tutandis patravit, quae, ad haee nostra usque tempora, veluti 
hereditate relictae, sic exstant, ut omnes, vel qui a fide alieni sunt, 
exclamare cogantur: Digitus Dei est hic. Quibus in eventibus nescias 
profecto utrum magis mirere, fidemne viri, qui, in infinito propemodum 
necessitatum cumulo, secure, more infantuli in matris sinu acquie- 
scentis, Deo Beataque eius Genetrice innititur, an vicem a providentis- 
simo Deo redditam, qui, singulari prorsus ratione, eiusmodi necessita- 
tibus succurrit. Hic vir, cuius memoria perpetuo in benedictione erit, 
die UI mensis maii anno MpcCLXXxxvi natus est in urbe Braida, e dioe- 
cesi tum Astensi nunc Taurinensi, a [osepho Antonio Cottolengo et 
Benedicta Claretti, coniugibus tam optime moratis quam pietate in 
Deum et liberalitate erga pauperes conspicuis; eique ad sacrum fontem 
imposita sunt nomina Joseph Benedictus. Cum lacte matris visus est 
pietatem suxisse, et infantulus, in matris complexu, suavissima Iesu 
Christi et Mariae nomina cum libenter didicit, tum crebro amanter- 
que efferebat. Adulescentulus, a ludis eius aetatis alienus, aequales 
in atrium ad Mariale Rosarium secum recitandum convocare vesperi 
consueverat; eandem vero precationem sub noctem iterare domi, accitis 
parentibus, consanguineis, vicinis. Sed cum pietatis flosculis in animo, 
quem gratia Dei praevenisset, caritatis germina pari viguerunt ubertate. 
A prima enim aetatula acceptos nummos aut frusta esculenta paupe- 

ribus donabat; cum autem coepit Jitterarum celebrare ludum, si qui 
inter viam mendici occurrissent, si qui condiscipuli pane caruissent, 
cum iis et panem et obsonium, sibi ad ientandum a parentibus datum, 
sua sponte partiebatur. Nondum ex pueris egressus, olim, cum domi 
esset, tacitus atque in cogitatione defixus cubiculum quoddam baculo 
ultro citroque dimetiebatur. Tam nova in re deprehensus, quaerenti 
matri cur ita ageret, respondit, nosse se velle quot lectulos eiusmodi 
cubiculum in egenorum usum continere posset: propositum sibi esse, 
cum in aetatem venisset, nosocomium in ea domo instituere. Qua pro- 
fecto re portendere satis perspicue visus est, quid esset aliquando, 
instinctu afflatuque divino, facturus. Postquam Braidae alacrem litte- 
rarum studiis dedit operam, septemdecim iam annos natus, cleri- 
corum habitum rite induit ut ecclesiasticae vitae initiaretur, ad quam 
teneris fere ab unguiculis vocari se senserat; et sacram theologiam 
addiscere aggressus est, duce ac magistro sacerdote quodam, qui, in Tau- 
rinensi studiorum Universitate disciplinis sacris tradendis doctor, idcirco 
Braidam se receperat, quod res civiles et ecclesiasticas incursio Galli- 
carum copiarum in regionem Cisalpinam paene totas everterat. Compo- 
sito autem aliquantum publico ordine, Astam se contulit inter Semi- 
narii illius alumnos cooptandus; ubi, sacerdotio auctus, ea pietate 
lacrimarumque vi primum litavit, ut quotquot aderant angelum potius 
quam hominem videre sibi viderentur. Cum domi forisque aliquandiu 
ministerium sacrum sedulo studioseque exercuisset, curionis sui con- 
silio Augustam Taurinorum petiit, ut, quae theologiae studia privatim 
ac minus plene pro rerum temporumque condicione confecisset, ea in 
Archigymnasio compleret perficeretque; ubi sacerdotalium virtutum lau- 
dem cum doctrinae progressibus tam praeclare coniunxit, ut pietate, 
morum innocentia et impigritate ceteris admirationi esset, et, facto 
publice periculo, doctor in theologicis disciplinis fuerit ingenti cum 
plausu renuntiatus. Braidam reversus, ad procurationem animarum 
curionem perdiligenter adiuvit, et, contagione quadam grassante, quae 
plurimos ex omni sexu, aetate et ordine cives interemit, in vitae discri- 
men se ultro libenterque intulit ut nemini deesset. Interea tum Rector 
Congregationis presbyterorum Ecclesiae Corporis Christi, qui cognomi- 
nem regunt paroeciam itemque canonici sunt Conlegiatae Ssthae Trini- 
tatis in Aede Metropolitana Taurinensi, tum alius canonicus, quem theo- 
logiae magistrum Ioseph Benedictus audierat, hominem admirati, id, quod 
vehementer optabant, effecerunt, ut ipse in Conlegium cooptaretur. Etsi 
vero canonicus Ioseph Benedictus commisso sibi munere laudabiliter per- 
fungebatur et iucundo hilarique erat ingenio, maestam tamen degebat 

vitam; cum enim sacerdos, quo conscientiae moderatore utebatur, lucu- 
lenter affirmasset, velle Deum ad certam quandam rem, quae plurimum 
in suam gloriam cessura esset, eius adhibere operam, anxio sollicitoque 
haerebat animo quidnam sibi foret agendum ut divinae obsequeretur 
voluntati. Nec tamen hominem, qui esset ad obediendum promptissi- 
mus, diutius ea dubitatione gravari sivit benignissimus Deus. Rector enim 
Congregationis, cum eum aegritudine conflictari animadvertisset, librum 
ei praebuit de vita S. Vincentii a Paulo, mandavitque ut naviter pervo- 
lutaret et, quibus magis delectatus esset locis, eos conlegis suis laxandi 
animi gratia coeuntibus enarraret. Quae ipsum lectio tanto incendit desi- 
derio Vincentianae caritatis imitandae, ut perspicue intellexerit, quem- 
admodum Vincentius fuit Lutetiae Parisiorum, sic fieri se oportere 
Augustae Taurinorum magnum pauperum patrem aegrorumque omne 
genus consolatorem. Iamvero cum valde cuperet oblatam primo occa- 
sionem nancisci ut vitae viam sibi divinitus patefactam iniret, accidit, 
ut quaedam mulier, cum viro filiolisque suis Lugdunum contendens, 
Augustae Taurinorum, valetudinis causa, consisteret. Quae, cum reiecta 
esset tum a nosocomiis urbis, quod ventrem gerebat, tum ab aede 
praegnantibus excipiendis, quia morbo laborabat, in miserrimum cubi- 
culum deducta tandem est, quod intra fines paroeciae Corporis Christi 
pauperibus patebat inter viam repentino morbo correptis. Pia mulier, 
ut quae animam ageret, sacerdotem aliquem acciri postulat; canonicus 
loseph Benedictus eo advolat, morientem sacramentis refectam sanctis- 
simis consolatur verbis. At, gravi fungentem officio, maximo eum dolore 
afficiunt cum puerorum lacrimae, tum viri maeror, inhumanitatem Pio- 
rum Operum Taurinensium conquerentis. Statim ac Venerabilis Dei Ser- 
vus ad Aedem Corporis Christi rediit, pulsato aere campano fidelibusque 
ad altare B. M. Virginis Matris Gratiarum convocatis, Lauretanas Lita- 
‘ nias cecinit, oculis continenter in Imaginem sacram intentis. Vixdum 
in sacrarium se receperat, cum, inflammatus et ardens, laeto hilarique 
vultu exsiliens, memorabilem illam edidit vocem: Gratia facta est, gratia 
impetrata est: benedicta, benedicta, benedicta Sancta Domina Nostra. 
Cuiusmodi ea gratia esset, etsi Venerabilis Dei Servus perpetuo occu- 
luit, ipse tamen rerum eventus declaravit. - Namque paulo post, prope 
eandem Corporis Christi Aedem, cubicula duo conduxit, ibique quattuor 
aegrotos, omni re auxilioque destitutos, excepit; cum vero continentes 
alias cellas curasset sibi locandas, senes iuvenesque ex utroque sexu, 
vel infirmos vel inopes, ibidem collocavit, eosque omnes nonnullis com- 
misit mulieribus a caritate nuncupatis, quae religiosam coeperunt vitam 
agere ad leges sibi a Canonico bono praestitutas, quo tum nomine Vene- 

rabilis Dei servus appellabatur. Rebus prospere procedentibus, auge- 
batur in dies et lectulorum et aegrotorum numerus, cum, grassante per 
Italiam indica lue, Taurinenses cives qui domos incolebant Hospitio 
viciniores, contagionis metu perculsi, rei publicae rectoribus usque adeo 
querelis precibusque institerunt, donec de claudendo Hospitio decretum 
est. Neque tamen ea calamitate losephi Benedicti animus ullo pacto 
concidit: immo potius id providentia Dei contigisse putavit, quasi ipse- 
met inopinato casu admoneretur, Hospitium seu Depositum, quod voca- 
bat, nimis eo loco domibus civium circumscriptum et veluti oppressum, 
in eam nunquam potuisse pervenire amplitudinem quam necessitas postu- 
lasset. Quare, iocose, ut solebat: Semper audivi, inquit, brassicas Brai- 
denses non apte evolvi nisi solum mutent: sic Dei providentid Depositum 
transferetur, et magna exsistet brassica. Cum vero contagio desiisset, post- 
quam in Sanctuario B. M. Virginis a Consolatione supplex Deiparam 
oravit ut eius instinctu ac ductu in loco deligendo regeretur ubi Hospi- 
tium consisteret, in deserta regione extra urbis moenia, ab eo Sanctuario 
haud procul, domos aliquot vel conductas vel emptas vel a solo exci- 
tatas ad id, quod propositum habebat, aptavit: unde Venerabilis Servi 
Dei instituta veluti alterum cepere initium. Opus autem ita in dies cre- 
scebat ut novas domos antiquioribus adiungi oporteret, quas omnes, 
claustro circumseptas, in unum paene oppidum coaluisse dicendum est. 
Cernere enim ibi licet vias, subterraneas quoque, plateas, hortos, sacella, 
commune omnibus templum magnitudine et ornatu praestantissimum, 
passim vero domos singulas: quae omnia qui circumeat, videbitur sibi 
illam vitae consortionem intueri, qua prisci Christifideles coniungeban- 
tur. Quas autem Venerabilis Dei Famulus, habita ratione sexus, aetatis, 
valetudinis, varii vitae instituti, singulares discripsit familias, iis omnibus 
fuit sua cuique domus et platea, nomine Dei vel Beatae Virginis vel 
Sanctorum Sanctarumve nuncupata. Familiis iuvenum, senum, paraly- 
ticorum ex utroque sexu ab initio inductis, accessere adulti, muti, comi- 
tiali morbo laborantes, monstra, corporis vel animi vitio obnoxii. Itidem 
loseph Benedictus cum mulierum tum virorum familias religiosas con- 
didit, quae saluti et suae et eorum, quibus adfuturae erant, studiose pro- 
spicerent. Fuerunt, vero, quae sequuntur: Sorores a S. Vincentio a Paulo, 
vitae activae, quarum munus esset aegrotis inservire tum in aulis ad hoc 
aedificatis, tum in ipsorum domibus si quando eos hospitio recipi minime, 
uno loci defectu, licuisset; praeterea, alias quasdam familias regere; - 
Sorores a Carmelo, vitae contemplativae et paenitentis, quarum nonnullae 
Taidinis praeessent; - Sorores a 8S. Taide, quae, licet familiam non 
religiosam constituerent, tamen, ducibus Sororibus a Carmelo, reli- 

giosam et paenitentem vitam earumdem Carmelitarum imitari cupien- 
tes, superiorum iudicio fieri voti compotes mererentur; - Sorores a 
Suffragio, vitae contemplativae simul et activae; - Filiae a Pietate seu 
Mariae Perdolentis, quae in flore aetatis eandem ac Carmelitae vitam 
ducerent, veluti suscepto per aliquot annos tirocinio ut in earum nume- 
rum postea ascriberentur; - Sorores a Bono Pastore, vitae contem- 
plativae simul et activae. - Praeterea aliae ex maribus familiae: Fratres 
a S. Vincentio a Paulo, qui medicis et chirurgis adiutores adessent in 
aegrotorum aulis atque etiam nonnullas puerorum et senum familias 
regerent; - Monachi seu Solitarii Gassini vel Ressae, haec e commora- 
tionis loco nomiua mutuati, qui vitam degerent contemplativam et pae- 
nitentem; - Iuvenes a S. Thoma, qui litteris sacrisque disciplinis vacarent 
ad sacros ordines, Deo vocante, suscipiendos; - Presbyleri a Ssma Tri- 
nitate, qui domorum omnium pauperibus operam navarent suam ibique 
sacra ministeria exercerent sub Supremi Moderatoris seu Superioris 
Generalis auctoritate, nullo tamen voto adstricti. - Omnes simul fami- 
lias et domos Venerabilis Servus Dei voluit ab eo Superiore Generali, 
quem memoravimus, pendere et leges servare quas ipsemet singulis 
praescripsit, tam unicuique earum aptas, ut Joseph Benedictus eas videa- 
tur unus condidisse pro omnibus christianae perfectionis statibus seu 
religiosis Congregationibus utriusque sexus in Ecclesia vigentibus. Quod 
quisnam miretur, quando ipse Joseph Benedictus candide professus est 
se non mentis suae acie, non humani ingenii viribus eas invenisse, sed a 
Deipara Virgine tam regulas quam mandatum .de familiis ipsis insti- 
tuendis, prouti ferebat necessitas, accepisse? lisdem familiis omnibus, 
sive religiosae essent, sive propria congregationis religiosae nota care- 
rent, praecepit ut cotidie, post matutinas preces, sacro interessent et 
eucharistico se pane reficerent; dicerent totiens orationem dominicam 
et angelicam salutationem, quotiens debent sodales Tertii Franciscalis 
Ordinis, in quem et ipse adscitus erat et adscriptos voluit omnes; Ma- 
riale Rosarium et serotinas preces ante quietem recitarent. Sed prae- 
terea familiis ad orandum interdiu noctuque coram Sacramento Augusto 
suas cuique horas ita condixit, ut Laus Perennis sacra in Aede Deo 
consonet et beneficiorum divinorum copiam toti Hospitio conciliet. Huic 
veluti civitati a Venerabili Dei Servo nomen impositum est Parva Domus 
a Divina Providentia sub auspiciis S. Vincentii a Paulo, in eamque 
aditus per unum patet ostium, cui superstat, tamquam insigne, tabula 
lignea cum inscriptis verbis: Charitas Christi urget nos. Sic autem Ioseph 
Benedictus eam et concepit animo et ordinavit, ut, in tanta institutorum 
varietate, ea vere videretur a Deo condita domus excipiendis tum iis qui, 

egeni vel aegroti, ope quoquo pacto indigerent, tum iis qui alia vel 
alia via ad religiosam perfectionem contenderent. Quotquot enim ad 
Parvam Domum confugiunt, corporis animique adiumenta in ea inve- 
niunt familia quae cuivis eorum magis congruere videatur; at si cui 
familia ante delecta, religiosa quoque, minus progressu temporis con- 
veniat aut probetur, licebit eidem, intra ipsa Parvae Domus septa, ad 
aliam transire, ubi quiete aetatem agat et saluti provideat suae. Quat- 
tuordecim dumtaxat annis haec tot tantaque condidit Vir Dei instituta 
Parvaeque Domus temperationi prospexit; eodem ceterum imbuti spi- 
ritu, eius in officio successores multa ita auxerunt et perfecerunt, ut 
affirmari queat, quemadmodum initio, sic ad hunc diem nunquam pro- 
digia in Parva Domo defecisse, utpote in qua octo fere millia hominum, 
nullis reditibus, stipe sponte oblata, alantur atque ad aeternam salutem 
adiuventur. Id profecto causae est, quaamobrem Augusta Taurinorum, iam 
appellata civitas Ssmhi Sacramenti et Dominae Nostrae, vocetur quoque 
honestissimo hoe nomine Miraculum caritatis. lamvero, licet Parva ipsa 
Domus losephi Benedicti indolem, animum vehementissimamque carita- 
tem, quasi picta eius imago, exprimat referatque, nonnulla alia summatim 
breviterque, ad adumbranda eius animi lineamenta, subiicimus. Constat 
sane, Venerabilem Dei Servum totum se, canonicatu reque familiari 
abdicatis, divinae gloriae miserrimisque devovisse hominibus, quos 
Parvae Domus dominos appellare consueverat. Inter pauperes pauper- 
rimus, rudis rudibus, senex senibus, puer pueris factus, diu interdum 
iis recreandis intentus, quasi nihil haberet agendum, id potissimum 
curabat ut ii quavis se culpa abstinerent, iucunde viverent, nullaque re 
necessaria carerent. Quo in genere iam supra diximus, extraordinariis 
modis, tum vivo Servo Dei, tum post eius obitum, divina Providentia 
esse necessitatibus Parvae Domus abunde consultum adeo, ut innume- 
rabilium prodigiorum sedes merito ea haberi possit. Certe Ioseph Bene- 
dictus Dei benignitati sic confidit, ut asseveratum sit, non modo talem 
eum fidem habuisse, qualis in cunctis simul Taurinensibus inveniri non 
potuisset, sed etiam praeclarius fidei specimen atque exemplum in historia 
Ecclesiae, quaamquam praeclara affluunt, numquam fortasse affulsisse. 
Quam tametsi fidem Deus perpetuo, ut ita dicamus, miraculo remune- 
ratus est, tamen Ioseph Benedictus maxima animi demissione praeser- 
tim in prosperis rebus, fortitudine in adversis enituit; se enim nunquam 
habuit nisi divinae Providentiae instrumentum, et tum iocose ea de se 
dictitabat quae eius aestimationem deprimerent, tum illatas iniurias 
hilari ferebat animo; et si quando Deus, auxilia retardando, eius fidem 
et patientiam probare voluit, vel eum et Parvae Domus familias diabolus 

exagitabat, constantem animum meritis locupletavit et adversarii astus 
delusit impetusque depulit. Itaque Vir Dei diu multumque orationi vacare, 
saepe extra sensus, vel in aera, raptus; corpus fatigare vigiliis, excruciare 
ciliciis et omne genus castigationibus; pauperes quoslibet, quantumvis 
ulceribus putidos, pediculis sordidos, adspectuque foedos atque abnor- 
mes, adeo venerari, ut eos detecto capite exciperet deliciasque suas appel- 
laret; aegrotos in oculis sic ferre ut investigaret ipsemet, num vigiles 
essent excubiae, et quavis hora ad eorum lectulos properaret ut sola- 
cium impertiretur affectis vel piis hortationibus animas Deo gratiores 
efficeret; noctem saepe pervigilare totam, diem summis laboribus terere 
ut Parvae Domus incrementa proveheret; Beatam Virginem ea colere 
veneratione, tam ardenti prosequi studio, ut dignus habitus sit cui haud 
semel eadem Virgo, magnae matronae specie, conspiciendam se dederit. 
Denique, iamdiu cupiens dissolvi et esse cum Christo, non in Parva 
Domo, sed, ut ipse maluerat, Cherii apud germanum fratrem suum cano- 
nicum, vita functus est sanctissima, die xxx mensis aprilis an. MDCCCXLII, 
aetatis suae sexto et quinquagesimo. Scilicet qui ita uni Deo adhae- 
rebat ut animum gereret ab omni humanarum rerum amore solu- 
tum, cogitavit perpenditque se non satis inopem et solum in Parva 
Domo moriturum fuisse ubi tantopere diligebatur; visus est praeterea 
non verbis, sed re ipsa profiteri voluisse, Parvam Domum unice Dei 
opus habendam esse. Sollemnia Venerabili Dei Servo funebria a cano- 
nicis Ecclesiae Conlegiatae Cheriensis acta sunt, quibus, explorata viri 
sanctitate permoti, frequentissimi adfuere ex omni ordine cives. Tertio 
ab obitu die, eius sacrum corpus ad Parvam Domum delatum, com- 
plorantibus omnibus, in sacello depositum est B. M. Virgini a Rosario 
dicato, ubi fore se sepeliendum ipse loseph Benedictus praedixerat. 
- Quo ex tempore, cum eius sanctitatis fama latius in dies, inter 
exteras quoque gentes, percrebresceret, illius Beatificationis et Cano- 
nizationis causa apud S. Rituum Congregationem est instituta, absolu- 
tisque iis omnibus quae in huiusmodi iudicio erant necessario pertra- 
ctanda, disceptari coeptum est de virtutibus Venerabilis Servi Dei, donec, 
singulis probationibus rite perpensis, fel. rec. decessor Noster Leo XIII, 
die x mensis februarii an. mpccccr, sollemniter decrevit eas gradum 
heroicum attigisse. Agitata deinde quaestione de duobus miraculis quae, 
Venerabili [osepho Benedicto Cottolengo deprecatore, a Deo patrata 
ferebantur, rebusque omnibus acerrimo iudicio investigatis, Nosmet ipsi, 
die xr mensis augusti an. mpccccxvi, decretum permagna cum volu- 
ptate animi edidimus de eorundem miraculorum veritate, atque ulterius 
procedi posse declaravimus. Cum nihil iam superesset nisi ut Patres 

Cardinales S. Rituum Congregationi praepositi, ceterique de more con- 
sulendi, rogarentur num tuto procedi posse censerent ad Beatorum 
honores Venerabili Iosepho Benedicto Cottolengo decernendos, in gene- 
rali conventu coram Nobis habito die xxvii mensis novembris e. a., tum 
iidem S. R. E. Cardinales, tum qui aderant Praelati et Consultores, 
unanimi consensu id fieri tuto posse responderunt. Nos tamen in re 
tanti momenti Nostram aperire sententiam cunctati sumus, ut a Patre 
luminum auxilium impense posceremus. Quod quidem cum fecissemus, 
dominica secunda Adventus, idest die x mensis decembris e. a., adstan- 
tibus Venerabili Fratre Nostro Antonio S.R.E. Card. Vico, Episcopo Por- 
tuensi et S. Rufinae, S. Rituum Congregationi Pro-Praefecto causaeque 
relalore, et Reverendis Dominis Alexandro Verde, eiusdem S. Congre- 
gationis a Secretis, Angelo Mariani Fidei Promotore, sollemniter edixi- 
mus tuto procedi posse ad Venerabilis Servi Dei losephi Benedicti Cot- 
tolengo Beatificationem. Quae cum ita sint, precibus permoti tum 
familiarum religiosarum, tum pauperum e Parva Domo Divinae Provi- 
dentiae, auctoritate Nostra apostolica, concedimus ut idem Venerabilis 
Ioseph Benedictus Cottolengo Beati nomine in posterum nuncupetur, 
eiusque corpus et lipsana seu reliquiae publicae venerationi proponan- 
tur, non tamen in sollemnibus supplicationibus deferendae nisi semel 
tantum, quum Beatificationis sollemnia in Parva Domo peragentur, ut 
mox dicetur, et unice intra eiusdem septa, nisi ob populi concursum 
aliter Archiepiscopo Taurinensi videatur; itemque permittimus, ut ima- 
gines eiusdem Servi Dei radiis decorentur. Praeterea eadem auctoritate 
Nostra concedimus ut de eo quotannis recitetur Officium de Communi 
Confessorum cum lectionibus propriis per Nos adprobatis, et Missa 
propria pariter per Nos adprobata celebretur, servatis rubricis, dumta- 
xat tamen in civitate atque archidioecesi Taurinensi, in oratoriis Parvae 
Domus et in domibus, in quavis dioecesi conditis vel condendis, quae 
tum Parvam Domum ad pauperes excipiendos suppleant, tum religiosis 
utriusque sexus e familiis a Venerabili Servo Dei institutis sint com- 
missae vel in posterum committendae, modo ibi Sacramentum Augu- 
stum custodiatur. Denique largimur ut sollemnia eiusdem Beatificatio- 
nis, servatis servandis, Augustae Taurinorum in templo Parvae Domus, 
in Aede Corporis Christi et in Metropolitana Ecclesia, Cherii vero in 
oratorio, ubi Venerabilis Dei famulus pretiosam occubuit mortem, erecto, 
celebrentur, iis quos Ordinarius Taurinensis condixerit diebus, intra 
annum ab iisdem sollemnibus in Basilica Vaticana rite peractis. Non 
obstantibus Constitutionibus atque Ordinationibus Apostolicis ac decretis 
de non cultu editis ceterisque contrariis quibuslibet. Volumus autem ut 

harum Litterarum exemplis, etiam impressis, dummodo manu Secretarii 
S. Rituum Congregationis subscripta sint et sigillo Cardinalis Praefecti 


obsignata, eadem prorsus fides in disceptationibus, iudicialibus quoque, 


habeatur, quae voluntatis Nostrae significationi, hisce Litteris ostensis, 
haberetur. 

Datum Romae apud Sanctum Petrum sub anulo Piscatoris, die vim 
mensis aprilis, Paschae Resurrectionis Domini Nostri Iesu Christi festo, 
an. McMxvil, Pontificatus Nostri tertio. 


P. Carp. Gasparri, a Secretis Status. 


EPISTOLAE 


AD R. P. D. EMMANUELEM LAGO Y GONZALEZ, EPISCOPUM OXOMENSEM, DE 
PETRIANA STIPE, NOMINE DIOECESEOS REVERENTER EXHIBITA, GRATIAS 
AGENS. 


Venerabilis frater, salutem et apostolicam benedictionem. — Petria- 
nam accepimus stipem a te nuper missam tuaque diligentia corrogatam ; 
tibique tuoque clero ac populo non tam cupimus agere gratias, quam 
impertire laudes ac benevolentiam testari. Novimus enim stipem eamdem 
conflatam oblationibus fuisse cum fidelium singulorum, tum in primis 
clericorum, qui, ad unum omnes, hortatu tuo teque exemplo praeeunte, 
quam ex sacro munere die festo S. Iacobi Apostoli habuerunt in reditu 
pecuniae partem, eamdem Nobis suavissimo caritatis consilio, attributam 
voluerunt. Quare cum oblatum munus, tum singularem dileximus in 
offerendo pietatis obsequiique testificationem; et utrumque paterno 
gratoque complectimur animo et apostolica rependimus benedictione, 
quam caelestium conciliatricem gratiarum tibi, venerabilis frater, omni- 
que tuae dioecesi ac praesertim viris e clero, peramanter in Domino 
largimur. 

Datum Romae apud S. Petrum, die x martii mcmxvi, Pontificatus 
Nostri anno tertio. 


BENEDICTUS PP. XV 

Il 


AD R. P. MICHABLEM CERDA, PRABPOSITUM GENERALEM CUM PROCURATORE HET 
CONSULTORIBUS CLERICORUM REGULARIUM THEATINORUM, POST DESIGNA- 
TAM A SE NOVAM SODALITATI REGENDAE CURIAM. 


Dilecti filii, salutem et apostolicam benedictionem. — Fidei et obse- 
quii erga Nos et hanc Apostolicam Sedem certissimo documento fuerunt 
Nobis vestrae nuper litterae, quibus magnam significabatis habere vos 
Nobis gratiam quod Ipsi designaveramus novam eidem sodalitati regen- 
dae curiam, maioremque vos habituros pollicebamini, si, ut quattuor 
hoe saeculorum spatio Decessores Nostri consueverunt, Nos, quibus 
datum est Theatinae Familiae quodammodo redintegrare vitam, munus 
patroni vestri Nobis retineremus. Nobis autem, vestras litteras legen- 
tibus, pergratum fuit agnoscere vividos etiam nunc in vobis Caietani 
Thienaei spiritus. Hic enim magnus animo et sanctitate vir divinitus 
Ecclesiae datus, venator animarum verus, in ea malorum colluvie, qua 
tunc civilis premebatur societas, ad oppugnandas haereses late perva- 
gantes, ad Dei gloriam promovendam, ad virtutem, quae passim inter- 
mortua erat, exsuscitandam, phalangem Clericorum velut in aciem 
deduxit tum pietate insignem tum doctrinae copia validam, et eam Apo- 
stolicae Sedis auctoritati, unde imperia boni milites Christi acciperent, 
iussit esse omnino deditam et obsequentem. Meministis enim quale 
benevolentiae testimonium a Virgine beatissima habuerit abhinc qua- 
dringentis annis Caietanus in Exquiliis, ubi divino instinctu consilium 
iniit regularis istius Familiae instituendae. Quod vero attente cogita- 
tum sibique propositum meditabatur animo, idcirco facile, Deo adiu- 
vante, potuit in usum deducere, quia exordia rei gerendae auspicato 
ceperat ab Apostolica Sede, votis solemnibus coram Pontificis Maximi 
delegato apud Cineres Apostolorum Principis in Basilica Vaticana nun- 
cupatis. Quid igitur non exspectandum boni erat Ecclesiae civilique 
societati ex hac tam propensa in Apostolicam Sedem voluntate et reve- 
rentia quattuor hisce saeculis perseveranter exhibita? Non attinet ista 
fusius scribendo persequi quae vestri eloguuntur,annales. Hanc Nos 
magni Caietani propaginem nullo modo pati poteramus neque minui, 
neque debilitari, eo vel magis quod temporum illorum ratio ad hance 
nostrorum rationem videtur accedere ob plurimorum contumaciam a 

Fide aberrantium lateque diffusam morum corruptionem. Quare liben- 
tissime facimus ut, quod cupitis, in Nostram vos tutelam recipiamus. 
Vos vero legiferi Parentis opus alacriores persequimini, devias prae- 
sertim mentes revocando ad Vicarium Iesu Christi qui solus verba vitae 
aeternae habet. Ita divinam opem, ipso Caietano deprecante, vobis uber- 
rimam conciliabitis. Cuius auspicem ac benevolentiae Nostrae testem 
vobis singulis, dilecti filii, et clericis vestris universis apostolicam bene- 
dictionem peramanter impertimus. 

Datum Romae apud S. Petrum, die xxvu martii mMcmxvi, Pon- 
tificatus Nostri anno tertio. 


BENEDICTUS PP. XV 


AD R. P. D. GASPAREM MARIAM MICHAELEM LATTY, ARCHIEPISCOPUM AVE- 
NIONENSEM: DE NONNULLIS COMMENTARIOLIS, IN OBSEQUIUM OBLATIS, 
GRATIAS AGIT SIMULQUE GRATULATUR. 


Venerabilis frater, salutem et apostolicam benedictionem. — Non 
mediocri cum fructu uti te otio litterato oblata Nobis commentariola tua 
testantur. Inscripta ea vidimus: Les sept paroles de la Croix. - Gethsé- 
mani et la voie douloureuse. - N.-D. de Consolation, et ad legendum 
invitarunt cum argumenta ipsa, tum etiam firmata multorum consensu 
opinio virtutis tuae; legentes vero et subiecta res, et doctrinae elegantia, 
et singularis quaedam eloquii suavitas ita nos affecerunt, vix ut quic- 
quam legerimus libentius. Prae ceteris, illud placuit, quod cum ea tractas, 
quibus nihil scitu utilius et ad solandum aptius, propositum ita perse- 
queris, ut rerum altissimarum contemplatio quaedam in legentium animis 
relinquat quasi semina verae pietatis, eosdemque a scientiae delecta- 
tione sancta ad sancte efficiendi referat utilitatem. 

Tibi igitur, venerabilis frater, non tam cupimus gratias agere de 
oblatis voluminibus, quam gratulari ex animo et hortari, ut, quam in 
scribendo quaeris oblectationem animi requiemque curarum, ita quaeras, 
ut verbo sano atque irreprehensibili semper aliquid afferas, quod spectet 
ac valeat ad excitandos salutares spiritus et ad fovendam alendamque 


virtutem. 

Auspex divinorum munerum Nostraeque testis benevolentiae aposto- 
lica sit benedictio, quam tibi, venerabilis frater, tuoque clero ac populo 
peramanter impertimus. 

Datum Romae apud S. Petrum, die xm mensis aprilis mcmxvu, Pon- 
tificatus Nostri anno tertio. 


BENEDICTUS PP. XV 


IV 


AD R. P. D. MAURITIUM LANDRIEUX, EPISCOPUM DIVIONENSEM: EPISTOLAM EIUS 
PASTORALEM, QUAE DE PAROECIIS INSTAURANDIS TRACTAT, LAUDIBUS 
ORNAT. 


Venerabilis frater, salutem et apostolicam benedictionem. — In epi- 
stola, quam nuper, pro pastorali officio, ad populum dedisti, vix poteras 
graviore in argumento versari, quam ea persequendo, quae ad paroe- 
cialem attinent vitam. Vetere enim lapsa consuetudine, qua paroecia 
ita disciplina florebat, ut quamdam referret familiae similitudinem, eo 
usque, pluribus in locis, deventum est, ut pastor vix suas cognoscat 
oves, et oves pastoris vocem vix audiant umquam. Quam late id per- 
tinuerit, pertineat ad Ecclesiae perniciem in aperto ponit quae inde 
secuta est dispersio ovium, virium catholicarum dissolutio et ea chri- 
stianorum demutatio morum, quam et imminuta fides, et tot vitiorum 
illecebrae atque invitamenta peccandi auxerunt adeo, ut vix ullum 
supersit antiquae pulchritudinis vestigium. Redeundum est igitur unde 
discessum est, et paroecia ita instauranda, ut multitudo credentium cor 
unum sit et anima una: ut parocho suus in ea sit honos; sit nimirum 
in medio populi uti pater in corona filiorum, eiusque auctoritas ad 
omnia se porrigat providentem. Inde ea, in primis, consequentur bona, 
ut oves a pastore non solum alantur pabulo doctrinae ac sacramen- 
torum, sed regantur praeceptis, iuventur consiliis et consuetudine sancta 
ad salutaria excitentur, confirmentur in bono. Alterius vero fidelis ad 
alterum ea erit habitudo, ut quod unum afficit, alios tangat: quae com- 
mune respiciunt - instituta, dicimus, ac pia opera, quae, vario nomine, 
multa sunt in unaquaque bene constituta paroecia - ita omnibus curae 
sint, ut, pietate suadente, quisque in ea ultro id conferat, quo noverit 
indigere. 

Neque abes a vero cum scribis, memoria praeteritorum futuro- 
rumque prudentia perspicuum fieri Gallorum ecclesiae, tot indigne iam 
eversis rebus, hanc unam late patere ad salutem viam, paroecias rite 
ordinare et, tunc praesertim cum frui contigerit optatissimae pacis bene- 
ficiis, in hoc curas ponere cogitationesque omnes, ut fideles ad paroe- 
cialem revocentur disciplinam, hauriantque ex ea quo ad christianas 
revivant laudes et hostium frangant audaciam. Respondent haec plane 
iudicio nostro: et id est caussae, cur consilia ac monita tua, consilia 
esse optemus ac monita omnium Galliae episcoporum, rati pristinam 
eos suis ecclesiis reddituros esse dignitatem, cum pristinam paroeciis 
reddiderint formam atque indolem. 

Auspex divinorum munerum Nostraeque testis benevolentiae apo- 
stolica sit benedictio, quam tibi, venerabilis frater, omnique tuo Clero 
ac populo peramanter in Domino impertimus. 

Datum Romae apud S. Petrum, die xiv aprilis mcmxvu, Pontificatus 
Nostri anno tertio. 


BENEDICTUS PP. XV 


| 
| 


228 Acta Apostolicae Sedis - Commentarium Officiale 


ACTA SS. CONGREGATIONUM 


SUPREMA SACRA CONGREGATIO S. OFFICII 


I 
DECRETUM 


INDULGENTIA PARTIALIS TRIBUITUR RENOVANTIBUS PROPOSITUM CUIUSCUMQUE 
MORTIS GENERIS SUSCIPIENDI. 


Die 16 novembris 1916. 


SSmus D. N. D. Benedictus, div. Prov. Pp. XV, in Audientia R. P. D. 
Adsessori S. Officii impertita, universis christifidelibus qui, postquam 
sacram Communionem rite sumpserint, sequentem actum, iam as. m. 
Pio Pp. X, die 9 martii 1904, plenaria indulgentia pro articulo mortis 
ditatum, renovaverint: « Domine Deus meus, iam nunc quodcumque 
« mortis genus, prout tibi placuerit, cum omnibus suis angoribus, poenis 
« ac doloribus, de manu tua aequo ac libenti animo suscipio », indul- 
gentiam septem annorum totidemque quadragenarum, defunctis quoque 
adplicabilem, semel in mense lucrandam, benigne concessit. Praesenti 
in perpetuum valituro absque ulla Brevis expeditione. Contrariis non 
obstantibus quibuscumque. 


R. Carp. Merry DEL VAL, Secretarius. 


L. S. 
+ Donatus Archiep. Ephes., Ads. S. 0. 

Il 
DECRETUM 


CONCEDITUR INDULGENTIA CCC DIERUM RECITANTIBUS IACULATORIAM PRECEM 
AD B. M. V. « A FIDUCIA ». 


Sanctissimus D. N. D. Benedictus div. Prov. Pp. XV, die 3 ianua- 
rii 1917, ad preces moderatorum et alumnorum pontificii seminarii maioris 
Lateranensis, in cuius minori sacello imago B. V. Deiparae, a Fiducia 
nuncupata, praecipuo cultu honoratur, universis christifidelibus, qui, 
corde saltem contrito, eandem beatissimam Virginem his verbis: Mater 
mea, fiducia mea! devote invocaverint, quoties id egerint, indulgentiam 
trecentorum dierum, animabus quoque igne piaculari detentis profu- 
turam, benigne concedere dignatus est. Quam Indulgentiam in perpe- 
tuum valituram esse, absque ulla Brevis expeditione, clementer indulsit. 
Contrariis quibuscumque non obstantibus. Documentum buius conces- 
sionis ad Supremam hanc Congregationem S. Officii, iuxta Motu proprio 
eiusdem SS. D. N., d. die 16 septembris 1915, rite exhibitum fuit, die 
97 ianuarii, anno 1917. 


R. Carp. Merry DEL VAL, Secretarius. 


L. S. 
Carolus Perosi, Ads. S. O. 


DECRETUM 


SEU DECLARATIO EXTENSIONIS QUARUMDAM INDULGENTIARUM 


Die 22 martii 1917. 


SSmus D. N. D. Benedictus div. Prov. Pp. XV, in Audientia R. P. D. 
Adsessori S. Officii impertita, optatis plurimorum Sacrorum Antistitum 
obsecundare cupiens, praehabito voto Eminentissimorum Patrum Inqui- 
sitorum Generalium, benigne concedere dignatus est, ut christifideles, 


= 

devote genuflexionem coram Augustissimo Sacramento, sive in Taber- 
naculo clauso, sive solemniter exposito, peragentes, Indulgentias a s. m. 
Pio Pp. X, die 28 iunii 1908, concessas lucrari valeant, etiamsi loco 
invocationis: Ges, mio Dio, vi adoro qui presente nel Sacramento del 
vostro amore, alia proferant verba, quae tamen adorationem exprimant. 
Praesenti in perpetuum valituro, absque ulla Brevis expeditione. Con- 
trariis quibuscumque non obstantibus. 


R. Carp. Merry pet VAL, Secretarius. 


L.  S. 
Carolus Perosi, Ads. S. O. 


SACRA CONGREGATIO CONSISTORIALIS 


I 
KEARNYENSIS seu INSULAE GRANDENSIS 


TRANSLATIONIS SEDIS EPISCOPALIS 


DECRETUM 


Recto et utili dioeceseon regimini quam maxime expedit et confert 
ut Episcopus in ea civitate sedem constituat, quae ceteris aliis viarum 
facilitate et frequentia accessum praebeat celeriorem omnibus aliis dioe- 
cesis locis. 

Quum itaque dioecesi Kearnyensi nuper regio nova attributa fuerit, 
intra cuius fines est civitas Insula Grandis nuncupata (Grand Island), 
quae maxima est in dioecesi, et propter viarum ferrearum copiam faci- 
lius cum omnibus dioeceseos partibus coniungitur: ideo, postulante 
R. P. D. Iacobo Alberto Duffy, episcopo Kearnyensi, eique suffragante 
ipso S. Sedis in Statibus foederatis Americae septentrionalis Delegato, 
ut ad maius catholicae fidei incrementum et decus, populique christiani 
commodum, episcopalis sedes ex minori urbe Kearnyensi (Kearney) ad 

longe maiorem ac praestantiorem, sive incolarum et catholicorum numero, 
sive hominum rerumque commerciis, sive denique facili viarum accessu, 
Insulam Grandem (Grand Island) nuncupatam transferretur; Sanctis- 
simus D. N. Benedictus PP. XV, de consulto huius S. Congregationis 
Consistorialis, onnibusque mature perpensis, oblatis sibi precibus beni- 
gne annuendum censuit. 

Quare, suppleto, quatenus opus sit, quorum intersit aut suo inter- 
esse praesumant consensu, et suppressis atque extinctis civitatis episco- 
palis Kearnyensis statu et conditione, iuribusque ac privilegiis demptis, 
cathedralitatis titulo seu causa, huic civitati tributis ac spectantibus; 
de apostolicae potestatis plenitudine oppidum Insulam Grandem in civi- 
tatem episcopalem dioecesis, olim Kearnyensis, nunc vero Insulae Grandis 
denominandae, erexit atque constituit, cum iisdem prorsus iuribus, pri- 
vilegiis, honoribus et praerogativis, quibus civitas Kearnyensis cete- 
raeque in America septentrionali episcopali sede insignitae fruuntur et 
gaudent. 

Keclesiam vero, honori S. Mariae in eadem civitate Insulae Grandis 
sacram, in cathedralem ipsius dioecesis Insulae Grandis erigere San- 
ctitas Sua dignata est, in eaque sedem et dignitatem episcopalem con- 
stituere cum omnibus iuribus, privilegiis, honoribus et indultis, quibus 
aliae in America septentrionali existentes cathedrales ecclesiae earumve 
Praesules, non tamen titulo oneroso vel ex peculiari indulto, fruuntur 
et gaudent, attributis quogue huic cathedrali ecclesiae sub invocatione 
S. Mariae cunctis reditibus et bonis quae ad ecclesiam cathedralem Kear- 
nyensem tamquam cathedralem pertinebant. 

Hisce super rebus eadem Beatitudo Sua praesens edi iussit consi- 
storiale decretum, perinde valiturum ac litteras apostolicas sub plumbo. 

Contrariis non obstantibus quibuslibet, etiam speciali mentione 
dignis. 

Datum Romae, ex aedibus 8. C. Consistorialis, die 11 aprilis 1917. 


4 C. Carp. De Lat, Epise. Sabinen., Secretarius. 


L. S. 


+ V. Sardi, Archiep. Caesarien., Adsessor. 

DUBIA 


DE SECRETO SERVANDO AB IIS, QUI DE INFORMATIONIBUS REQUIRUNTUR CIRCA 
PROMOVENDOS AD EPISCOPATUM. 


Ad S. hance Congregationem sequentia dubia pro solutione propo- 
sita fuerunt: 

I. Num iis, gui sub secreto S. Officii de informationibus requi- 
runtur circa personas ad episcopatum promovendas, liceat delatum sibi 
munus, qualibet de causa, etiam ad tutiores notitias hauriendas, aliis 
revelare? 

Il. Num, reticita commissione de qua supra, liceat ab aliis notitias 
requirere, quoties adsit periculum, etiam remotum, revelationis secreti? 

III. Num datas informationes liceat, quacumque de causa, alteri, 
etiam secretissimo et intimo vel in ipsa sacramentali confessione, reve- 
lare? 

IV. Quibus poenis plectatur qui talia egerit in primo, vel secundo, 
vel tertio casu? 

V. Qui ignarus certae notitiae, eam ab alio vel aliis tutissime hau- 
rire valeat absque ullo periculo violationis secreti; num possit ex se, 
absque S. Congregationis licentia, hance personam vel has personas 
interrogare ? 

VI. Et si hoe fecerit, tenetur ne hance personam vel has personas, 
a quibus notitias hausit, in suis informationibus S. Congregationi mani- 
festare? 


Et Sacra Consistorialis Congregatio, omnibus mature perpensis, ad 
praedicta dubia respondendum censuit: 

Ad I, II et III. In omnibus his casibus non licere. 

Ad IV. Excommunicatione, a quo nemo, nisi Ipse Romanus Pon- 
tifex, excluso etiam Emo Cardinali Maiori Poenitentiario, absolvere 
potest; aliisque poenis ferendae sententiae, quae contra violatores 
secreti S. Officii a iure statutae sunt. 

Ad V. Posse. 

Ad VI. Teneri. 

Quae solutiones cum ab infrascripto Cardinali Secretario ad Sum- 
mum Pontificem, in audientia diei 20 huius mensis relatae fuissent, San- 
ctitas Sua eas approbavit et publicari mandavit. 

Romae, ex aedibus Sacrae Congregationis Consistorialis, die 25 apri- 
lis 1917. 


& C. Carp. De Lat, Ep. Sabinen., Secretarius. 
L. S. 


+ V. Sardi, Archiep. Caesarien., Adsessor. 


PROVISIO ECCLESIARUM 


Sacrae Congregationis Consistorialis decretis, SStus D. N. Benedi- 
ctus PP. XV has, quae sequuntur, ecclesias de proprio pastore providit, 
scilicet: 


14 aprilis 1917. — Metropolitanae Tarentinae ecclesiae praefecit 
R. P. D. Horatium Mazzella, hactenus archiepiscopum Rossanensem. 

23 aprilis. — Titulari archiepiscopali ecclesiae Sardianae R. D. 
Eugenium Pacelli, S. C. pro negotiis ecclesiasticis extraordinariis Secre- 
tarium, electum in Nuntium Apostolicum apud Bavariae regem. 

25 aprilis. — Titulari archiepiscopali ecclesiae Philippensi RD. 
losephum Palica, Tribunalis Signaturae Apostolicae Praelatum, Patriar- 
chalis ecclesiae Liberianae canonicum, in vices gerentem apud Vica- 
riatum Urbis deputatum. 

SACRA CONGREGATIO CONCILIT 


APUANA 


INTERPRETATIONIS VOLUNTATIS 


Die 27 ianuarii 1917 


Species Facti. - Ultimo quo decessit elogio, dato Apuae die 6 februa- 


rii 1865, pius quidam testator, nonnullis praelegatis, de bonis suis in 
hunc modum disposuit: « Del rimanente de’ miei beni formo un’ Isti- 


tuzione di diffusione di buoni libri morali, come segue: 
« Tale Istituzione un’ Amministrazione economica composta 
dei Parrochi della Citta presieduti da Mons. Vescovo o da chi in Pon- 


« tremoli lo rappresenta. Essa ogni anno rivedra i conti e provvedera. 


a 


& 


A conti riveduti, ogni Parroco riceverd un’elemosina di sei franchi 
per celebrare ciascuno una Messa, onde render propizia alla Istitu- 
zione la divina Onnipotenza. Dell’entrate nette se ne conservi sempre 
una porzione abbondante per restauri e miglioramenti ordinari e per 
riparazioni e casi straordinarissimi. Il rimanente delle entrate venga 
ogni anno speso tutto in libri, come dird, o in cid che formera poi 
subietto di altra Istituzione, sostituita come infra alla presente ... 
«I. Mons. Vescovo s’informera continuamente dei buoni libri che 
si vanno pubblicando, che siano relativi a Dogmatica, a Morale, filo- 
sofia, a diritto naturale, a diritto pubblico, a diritto internazionale, 
a storia, a polemica religiosa, ed ai modi di vivere civile, scritti in 
buon senso cattolico, e ne fara provvisione in quella quantita che 
comporta l’entrata dell’anno, i quali libri dovranno tutti essere legati 
in legatura fortissima e pulita. Ad ogni scolaro di buona condotta che 
finiti tutti gli studi parta dalle scuole di Seminario, Mons. fara dono 
di aleuni di detti libri. E ... nel caso che vengano chiuse queste scuole 
seminaristiche, i libri si distribuiranno a chi profittera di altre scuole 
ecclesiastiche, o ai sacerdoti, ed anche ai laici che siano vogliosi di 


istruirsi. 


« II. In caso che tale istituzione di diffusione di buoni libri trovasse 
qualche ostacolo insormontabile ad attuarsi, sostituisco una distri- 


« buzione di premi a quella gioventi delle parrocchie di Pontremoli, 


Santissima Annunziata, Mignegno e Dozzano, che presentatasi all’esa- 


| 

| 

a 

“« 

a 

« 

« 

« 

« 

« 

« 

“ 

« 

« 

« 

« me della dottrina cristiana avanti tre parrochi presieduti dal Vescovo 
« 0 suo delegato, meglio avra risposto. Anzi, se fosse possibile, meglio 
« sarebbe un insegnamento di Catechismo di perseveranza, da farsi in 
« Duomo, sul testo del Gaume o su quello del Guillois, distribuendo ai 
« pid bravi alunni dei premi di onore e invitando i padri delle pit dovi- 
« ziose famiglie a condurvi i loro figli. 

« III. Quando neppure questa surrogata istituzione del Catechismo 
« possa aver luogo, le entrate vadano a benefizio di quei poveri conva- 
« lescenti che siano gid usciti dallo spedale, dopo un decubito ivi fatto 
« di sei giorni per lo meno, ovvero di poverissimi malati fuori di spe- 
« dale. I parroci ne informeranno il Vescovo; ma si guardino dal rila- 
« sciare certificati scritti ai postulanti, per non dover certificare come 
« forzati od attirarsi delle odiosita. 

« IV. Se neanche questa istituzione sia effettuabile, le entrate vadano 
«a benefizio dei Vicari di Parroci resi impotenti o di fabbricerie di 
« chiese di Cilta. 

« Qualunque siasi di queste istituzioni, surrogate alla prima, che 
« sia stata messa in azione, dovra cessare, se avvenga il caso che la 
« prima, levato l’ostacolo, possa ridursi ad effetto ». 

Porro, pluribus de causis factum est ut nonnisi pium opus tertio 
loco et ordine a testatore intentum, ad effectum deduci potuerit; ac 
propterea in statutis de re conditis, atque die 16 maii 1867 Episcopi 
Apuani approbatione munitis, art. 1 finis seu scopus Causae piae hisce 
verbis enunciatus est: « Essa ha per fine di soccorrere quei poveri 
« convalescenti, che, dopo un decubito di almeno sei giorni, usciranno 
« dallo Spedale di Pontremoli, od anche i poverissimi ammalati, fuori 
« dello Spedale ». Notatu dignum est, in actu deliberationis praefati diei 
16 maii 1867, quo statuta haee approbata fuere, expressis verbis edici 
« che mons.Vescovo ha dichiarato di derogare, in forza di speciali facolta, 
« a quanto nel testamento del Pio Fondatore si contenesse di contrario 
« ai succitati Statuti ». 

Quum autem nec in testamento, nec in statutis, plane definita appa- 
rerent loca seu paroeciae, ad quas pertinere deberent pauperes conva- 
lescentes e nosocomio Apuano egressi vel pauperrimi domi aegrotantes, 
qui beneficiis pii Operis frui possent; urgente praesertim auctoritate 
civili ut statuta pii Operis magis conformia efficerentur praescripto legis; 
Consilium administrativum, praeside Episcopo, attento quod tunc usque 
beneficia pii Operis erogata fuerant tantummodo favore quinque paroe- 
ciarum civitatis Apuanae (dum municipium Apuanum viginti sex prae- 
terea paroecias complectitur), hance limitationem seu determinationem 

in novo statuto organico, a. 1904 apposuit, ubi nempe (art. 2) finis pii 
Operis describitur: « soccorrere quei poveri convalescenti, che, dopo un 
« decubito di almeno sei giorni, usciranno dallo Spedale di Pontremoli, 
« od anche i poverissimi ammalati fuori dello Spedale, appartenenti alle 
« cinque parrocchie di questa citta ». 

Adversus hanc limitationem appositam in praefato statuto, parochus 
Ssmhae Annuntiationis (quae paroecia parum distat a civitate Apuana, 
et in cuius etiam favorem testator suam secundo subrogatam institu- 
tionem disposuerat) asserere voluit, litteris ad Administrationem pii 
Operis a. 1906 datis, «il diritto di poter partecipare alle beneficenze sud- 
« dette, a vantaggio dei poveri della sua parrocchia ». Petitione autem 
reiecta, idem parochus novis allegationibus apud eamdem pii Operis 
Administrationem institit, concludens «che domandava di essere nomi- 
«nato membro effettivo della Commissione Amministrativa di detta pia 
« Opera, a tutela di ogni diritto suo a vantaggio dei poveri della sua 
« parrocchia ». Sed per actum deliberativum diei 24 septembris 1914 Admi- 
nistratio pii Operis stetit in sua praecedenti denegativa decisione; contra 
quam parochus die 3 martii 1915 recursum interposuit ad Sacram Hanc 
Congregationem, postulans declarari: 

«1) Se egli, che @ parroco della Sstha Annunziata, sobborgo omo- 
«nimo di Pontremoli, ha diritto di far parte della Commissione Ammi- 
« nistrativa dell’ Opera Pia. 

«2) Se i poveri della sua parrocchia hanno diritto di partecipare 
«alle beneficenze di essa Opera Pia ». 


SYNOPSIS DISCEPTATIONIS. - I. Quae in favorem parochi recurrentis 
deducta sunt. Ad fulciendam primam petitionem parochus recurrens 
animadvertit paroeciam Ssmhae Annunciationis, quae a moeniis civitatis 
Apuanae vix mille passibus distat, cuius immo primae domus absce- 
denti Apua post quingentos passus occurrunt, esse verum et proprium 
suburbium eiusdem civitatis, cum qua semper omnia communia habuit, 
ut testantur historiarum scriptores sive veteres, sive recentes, itemque 
acta et documenta tum ecclesiastica, tum municipii, quod nuper scholam 
huius paroeciae inter urbanas adnumeravit. Quo posito, ex regula 
accessorium sequitur naturam principalis, deducit recurrens rectorem 
huius paroeciae parochum urbanum censendum esse, et ideo ius eidem 
competere ut in administrativum Consilium pii Operis adnumeretur, 
quod, ex pii testatoris voluntate, coalescere debet « ex parochis urbanis, 
« praeside Episcopo ». 

Hoc ipsum argumentum, quod nempe paroecia Ssthae Annun- 

tiatae utpote verum suburbium civitatis, iisdem iuribus in casu frui 
debeat quibus ceterae urbanae paroeciae, iam demonstrat pauperibus 
eiusdem paroeciae, sive ex nosocomio egressis, sive, quando in miser- 
rima versentur egestate, domi aegrotantibus, ius competere participandi 
de reditibus pii Operis prout a testatore sunt destinati; idque etiamsi 
ab hac participatione reliquae paroeciae municipii Apuati, ac illae quoque 
locorum vulgo Mignegno et Dozzano, quarum explicita mentio aliquando 
fit in testamento, excludi deberent; nam pro his haec peculiaris ratio 
non militat. 

Quin etiam hance alteram parochi petitionem, in qua summa con- 
troversiae, immo tota est, validiora etiam argumenta sustinere videntur. 

Praesumi etenim debet in testatore eadem semper voluntas, usquedum 
positiva argumenta contrarium demonstrent. Jam vero nulla apparet ratio 
positiva qua demonstretur testatorem, qui secundam institutionem con- 
stituit favore quoque paroeciarum Ssthae Annunciationis, Mignegno et 
Dozzano, in tertia institutione easdem paroecias excludere voluisse. 

Stat praeterea pro paroecia Ssmae Annunciationis etiam ratio gene- 
ralis deducta ex ipsa tertia institutione in se considerata. Haec enim tertia 
institutio est, iuxta fundatoris verba, favore pauperum convalescentium, 
qui egressi fuerint ex nosocomio Apuano post decubitum saltem sex 
dierum, et pauperrimorum aegrotantium extra nosocomium. Huiusmodi 
verba, quum nihil ponatur quod modificet vel coarctet eorum significa- 
tionem, debent profecto intelligi in sensu magis obvio: debent nempe 
referri ad omnes paroecias municipii Apuani, quorum pauperes ius 
habent ut gratuito curentur in nosocomio Apuano, et hac ratione etiam 
ad paroeciam Ssmae Annunciationis. Prout enim prima institutio, nempe 
de libris in praemium iis sacrorum alumnis elargiendis, qui, studiis pera- 
ctis, e seminario Apuano egressi fuissent, procul dubio non coarctabatur 
ad clericos civitatenses sed pertinebat ad dioecesanos omnes, qui ius 
haberent in seminario studia peragendi; idipsum profecto sentiendum 
de tertia institutione quae similiter favet pauperibus, qui, convalescentes, 
ex nosocomio Apuano egrediantur. Nec valet opponere, dato hoc sensu, 
beneficium a testatore statutum vanum fieri, utpote nimis divisum. Ete- 
nim, hinc non multi de facto essent qui gaudere possent eo beneficio - cum 
in municipio Apuano non magnus habeatur numerus incolarum (hodie 
circiter 15,000 et temporibus testatoris numerus valde minor) - et plures 
in hisce requirantur conditiones ut frui valeant erogationibus pii Operis: 
inde vero annui reditus eiusdem Operis pertingunt ad summam satis 
conspicuam quae huiusmodi extensionem, teste Episcopo, bene permit- 
teret. Nihil autem impedit quominus idem Episcopus, cui praesertim 

testator commisisse videtur munus ipsos reditus erogandi, non omni- 
bus, sed iis tantum qui magis egeant, succurrat. 

E contrario, posita limitatione quam Consilium administrativum 
sustinel, ad pauperes civitatenses dumtaxat, quum reditus annui longe 
maiorem facultatem praebeant, incongruum sane supponere debemus in 
mente testatoris: intentionem videlicet nimis favendi paucissimis personis, 
in quorum favorem reditus, veram ipsarum necessitatem longe excedentes, 
erogasset. Atqui « in lege interpretanda non tam verborum cortex, quam 
« potius legislatoris mens et intentio est inspicienda, et dispositiones 
«factae non partialiter sed complexive sunt examinandae » (1.17 et 24, 
D. de legatis). Ac praeterea, etiamsi admittamus utriusque interpreta- 
tionis probabilitatem, tamen benignior et rationabilior praeferenda est. 
«Cum in testamento ambigue aut etiam perperam scriptum est, benigne 
«interpretari et secundum id, quod credibile est, cogitatum credendum 
<est » (Marcellus, 1. 24, D. de reb. dub. 34, 5). 

Il. Quae adversus recurrentem deducuntur a quinque civitatis Paro- 
chis hisce redeunt. Quoad primum postulatum, quo recurrens sibi 
vindicat ius partem habendi in Consilio administrativo pii Operis, 
Parochi opponunt ipsa verba testatoris, qui explicite statuit pro sua 
institutione, quaecumque demum in concreto deduceretur ad actum, 
«un’Amministrazione composta dei Parrochi di Citta ». Nec regerere valet 
paroeciam Ssmhae Annunciationis habendam esse tamquam accessorium 
civitatis, utpote suburbium eiusdem, ac ideo etiam parochum Ssinae An- 
nunciationis haberi posse tamquam parochum civitatis. Etenim, ex ipsis 
recurrentis verbis, paroecia illa a civitate Apuana saltem mille passibus 
distat, primaeque ipsius domus nonnisi post quingentos passus a 
postremis domibus civitatis occurrunt: minime igitur contigua est haec 
paroecia pomoerio civitatis, ideoque suburbiwm dici nequit. Ceterum, 
addunt, parochus Ssmhae Annuntiationis numquam partem habuit in 
consortio urbano parochorum, quod, ex antiquissima fundatione, con- 
stat ex parochis civitatis. Demum, animadvertunt, etsi enunciata paroecia 
esset reipsa suburbium civitatis Apuanae, in casu tamen distingui deberet 
quoad ius a paroeciis urbis Apuanae proprie dictae, idque ob satis per- 
spicuam dispositionem pii testatoris. Hic enim in secunda institutione, 
qua constituit praemia favore adolescentum qui catechesi christianae 
studerent, explicite distinguit paroecias urbis a paroecia Ssthae Annun- 
ciationis: « sostituisco - ait - una distribuzione di premi a quella gioventt 
«delle parrocchie di Pontremoli, Ssfha Annunziata, Mignegno e Doz- 
«zano ». Ergo horum trium Rectores minime comprehenduntur in desi- 
gnatione « parrocchie Pontremoli », et ideo neque in illa « parrochi di 

« Citta » quibus tantum Consilium administrativum coalescere debent, 
ex explicita testatoris voluntate. 

Quod vero spectat ius participandi reditibus pii Operis a parocho 
assertum pauperibus suae paroeciae, ita arguunt parochi civitatis. 

In primis ponunt tamquam principium, animum testatoris fuisse 
favere civitati Apuanae; quod colligunt non modo ex dispositione praevia, 
omnes et singulas institutiones afficiente, pii Operis nempe administra- 
tionem concreditam fuisse tantummodo parochis civitatis; sed etiam ex 
complexu ceterarum institutionum ex ordine subrogatarum, favore nempe 
seminarii, vel cathedralis Apuanae, vel fabricarum ecclesiarum civitatis. 
Atque huc etiam facit, quod in secunda institutione, quae, utpote tenuiores 
expensas singillatim postulans, potuerat prae ceteris maiorem extensio- 
nem accipere, haec maior extensio explicite, tamquam per exceptionem, 
fuerit enunciata; nempe, praeter civitatem, designatae etiam paroeciae 
Ssmhae Annunciationis, Mignegno et Dozzano. Atqui exceptio firmat regu- 
lam in contrarium; idcirco, ubi deest designatio maioris extensionis, debet 
accipi quae communis est, seu in casu limitari debet beneficium in favo- 
rem civitatis dumtaxat ; quod, aliis verbis, huc redit, ut principio notissimo 
obsequamur: «testator quae voluit dixit, quae non dixit non voluit ». 
Data autem extensione quam recurrens vindicat, illud incongruum seque- 
retur, quod, ex mente testatoris, eodem exstante redditu, ubi in singulis 
casibus maior exigitur expensa, ut certe est in subsidio donandis pau- 
peribus convalescentibus aut pauperrimis domi aegrotantibus, longe plures 
casus supponerentur (nempe quotquot wniversum municipium Apuanum 
suppeditaret) quam ubi longe minores sumptus faciendi essent, videlicet 
in praemiis pro christiana puerorum catechesi acquirendis, quam libera- 
litatem testator explicite coarctatam voluit ad quatuor loca eiusdem muni- 
cipii dumtaxat. 

Sed praeter haec interpretationis adminicula, gravius argumentum 
emergit ex verbis ipsis testatoris, qui, in tertia ordinanda subrogata 
institutione, de qua agitur, postquam statuisset eam esse in favorem 
« dei poveri convalescenti, ... 0 dei poverissimi malati fuori dello spedale », 
statim subdit: «I parroct ne informeranno il Vescovo; ma si guardino 
«dal rilasciare certificati scritti ai postulanti, per non dover certifi- 
«eare come forzati od attirarsi odiosita ». Porro in propatulo esse 
videtur hos qui ita enunciantur, « é parroci », eosdem omnino esse, 
qui in dispositione praevia, omnes et singulas institutiones - ut diximus - 
afficiente, designantur: nempe quinque eos civitatis parochos, qui una 
cum Episcopo efformant Consilium administrativum. At vero hi referri 
valent et testificari de suis subditis (atque horum dumtaxat invidiam 

vel odium formidare possunt), de his in civitate nempe exstantibus, 
non de alienis, exstantibus et dispersis in 24 ceteris paroeciis municipii 
Apuani; ergo ad hos tantum subditos, seu ad pauperes civitatenses, ex 
mente satis manifesta testatoris, eius pia dispositio porrigitur. Quod 
argumentum adeo fortiter recurreus praesensisse videtur, ut non aliud 
effugium invenerit, nisi in praetenso sibi iure partes habendi in ipso 
Consilio administrativo; in qua praetensione tamen contra explicitam 
testatoris voluntatem impingit. 

Sed concedatur demum haec omnia argumenta ad certitudinem non 
attingere, et ideo adhuc dubiam testatoris voluntatem manere. Omnem 
penitus dubitationem dispellit subsequuta usque ad recurrentis impugna- 
tionem, pacifica observantia. Etenim, ut saepius declaravit S. R. Rota: 
« Observantia declarat verba testatoris, quatenus essent dubia » (Reca- 
naten., Manutentionis, coram Cerro, dec. 120, n. 8, t. IX, p. 1, rec.) - 
« Ex observantia subsequuta satis remanet interpretata mens fundatoris » 
(Aquilana, lurispatr., coram Meltio, dec. 374 n. 21, t. XI, rec.). - 
« Observantia magni facienda est pro interpretanda voluntate testatoris; 
« quod maxime procedit quando idem observatum fuit cum eademmet 
« persona, quae successionem praetendit » (Ariminen., Secundogeniturae, 
coram Bichio, dec. 337 n. 44, t. XI, rec.), etc. At quidem, in casu, adeo 
aperte constat de huiusmodi observantia, ut ne unus quidem contrarius 
casus, ab a. 1867 ad praesentem diem, allegari valuerit: inde enim ab 
initio administrativum Consilium restrictivam interpretationem in praxim 
deduxit eamque immo in statutis organicis et in regulis pro disciplina 
interna pii Operis, a. 1867 conditis, tamquam fundamentum supposuit; 
neque exsequutores testamentarii, quorum unus fuit etiam parochus 
Ssmae Annunciationis, nec ceteri parochi, neque Episcopus, neque quot- 
quot alii cognoscere debuerunt testatoris mentem, aut in negotium inte- 
resse habuerunt, hanc restrictivam praxim ullo modo impugnarunt. Idque 
recurrens fateri cogitur, qui tamen excipit, quoad exsequutores testamen- 
tarios, probandum esse, testatorem eisdem dum viveret mentem suam 
aperuisse; quo vero ad ceteros parochos aut incolas interesse habentes, 
eos vel ipsum testamentum ignorasse; quae exceptiones futiles esse 
videntur, quum, posita tam diuturna observantia et possessione iuris in 
civitatensibus Apuanis, quaecumque eis favorabilior praesumptio ample- 
ctenda sit; ac demum in praxi saltem illud sequatur, periculosum omnino 
esse adeo gravem innovationem in rem iam constabilitam inducere. 


Reso.utio. Hisce ab utraque parte in medium deductis, quum in 
plenariis Emorum ac Revihorum Patrum comitiis, habitis die 27 ianua- 

rii 1917 in Palatio Apostolico Vaticano, proponerentur dubia ita con- 
cinnata: 

«I. An parocho pro tempore paroeciae Ssmae Annunciationis in 
« diocesi Apuana competat ius ut nominetur membrum Consilii admi- 
«nistrativi pii Operis in casu; 

«II. An et quomodo gaudere valeant beneficiis pii Operis pauperes 
« convalescentes enunciatae paroeciae, qui, post decubitum sex saltem 
«dierum egressi fuerint e nosocomio Apuano in casu; 

« Et, quatenus affirmative : 

«III. An et quomodo pauperrimi etiam aegrotantes extra nosoco- 
«mium, ad praefatam paroeciam pertinentes, iisdem beneficiis gaudere 
« possint in casu »: 

S. Congregatio Concilii respondendum censuit: 

Ad I. Negative. 

Ad II et III. Attentis omnibus, nihil innovandum. 

Facta autem de praemissis relatione SSmo Dito Nostro Benedicto 
divina Providentia Pp. XV, in audientia infrascripto Secretario, die 
28 eiusdem mensis et anni concessa, Sanctitas Sua resolutiones Emorum 
Patrum in omnibus approbare dignata est. 


I. Mort, Secretarius. 


S. CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


15 februarii 1917. — Vicarius Apostolicus Alaschae in America Sep- 
tentrionali, R. P. Raphaél Crimont, e S. I. 

13 martii 1917. — Vicarius Apostolicus de Hu-nan Septentrionalis, 
R. P. Angelus Didacus Carbajal, ex Ordine Eremitarum S. Augustini. 


Acta, vol. IX, a. 5. — 15-917. 16 

ACTA TRIBUNALIUM 


SACRA ROMANA ROTA 


TON-KIN CENTRALIS 


NULLITATIS MATRIMONIIT (NGHINH-TAI-VA NG) 


Benedicto PP. XV feliciter regnante, Pontificatus Dominationis Suae 
anno secundo, die 27 iunit anni 1916, RR. PP. DD. Seraphinus Many, 
Ponens, loannes Prior et Aloisius Sincero, Auditores de turno, in causa 
Ton-Kin Centralis - Nullitatis matrimonii, inter losephum Nghinh, acto- 
rem, repraesentatum per advocatum ex officio Rev. Orestem Negri, et 
Deominicum Tai, in prima instantia, interveniente et disceptante in causa 
Rev. Henrico Quattrocolo, Substituto Defensoris Vinculi ex officio, sequen- 
tem tulerunt definitivam sententiam. 


Dominicus Tai, cum, studiorum causa, domum Dominici Déng Si, 
pago Laat Trung in Vicariatu Apostolico Ton-Kin Centralis, praefecti, 
frequentaret, in uxorem postulavit, aut eius parentes pro eo, eiusdem 
Praefecti filiam Mariam Vang, annos natam 18. Haec, quae iam antea 
parum firmae valetudinis erat, paulo post in morbum et in amentiam 
incidit; sed cum spes esset eam in vita coniugali a morbo liberandam 
esse, matrimonium contractum est anno circiter 1895, in oratorio pri- 
vato domus praefecti, coram duobus testibus et sacerdote D6, nunc e 
vivis sublatis. Post matrimonium, in dies crevit Mariae Vang amentia: 
qua non obstante, Dominicus Tai de legitimitate matrimonii sui non 
curavit; sed, anno 1912, quidam losephus Nghinh, munere scribae in 
eodem pago fungens, misericordia motus, ut ipse ait, erga infelicem 
virum, suadentibus etiam Patribus Missionariis, matrimonii valorem ex 
capite amentiae mulieris accusavit apud [llmum Vicarium Apostolicum 
Ton-Kin Centralis. Processu canonico a iudice delegato summa cum dili- 
gentia instructo, Vicarius Apostolicus acta ad hoc S. Tribunal, non pro- 
lata sententia, mandavit, petens, ut, obtenta commissione Pontificia, 
causa etiam in prima instantia a S. Rota cognosceretur et definiretur. 

Revera, obtenta, die 2 iulii anni 1914, commissione Pontificia in H. S. O. 
solitum dubium concordatum est: An constet de nullitate matrimonii 
in casu, 

Antequam dubium de merito discuterent, RR. DD. Auditores quae- 
dam praemittenda esse dixerunt, ut validitas processus in Curia Vica- 
riatus Apostolici Ton-Kin Centralis confecti in tuto ponatur. Primo enim 
aspectu, cum vir Dominicus Tai non modo non petat declarationem 
nullitatis matrimonii sui, sed etiam huic declarationi nullitatis adverse- 
tur, et cum, ex altera parte, losephus Nghinh utrique familiae, viri scilicet 
et uxoris, sit extraneus, et ipsius nihil intersit, ut matrimonium solva- 
tur vel non, ipse qualis actor a limine iudicii repellendus esse videre- 
tur. Verum notandum est ius accusandi matrimonium vel privative coniu- 
gibus reservari, vel etiam cuilibet de populo competere, iuxta naturam 
impedimentorum. Etenim ex capite impedimentorum, de quibus certa 
notitia haberi nequit nisi a coniugibus, vel quae uterque aut saltem 
unus coniux tollere per se ipsum potest, ius accusandi matrimonium 
utrique coniugi vel uni privative reservatur; v. g., si agatur de impedi- 
mentis erroris, metus, conditionis non impletae, etc.; nam huiusmodi 
impedimenta, errore cognito, metu cessante, conditione reiecta, novo 
consensu coniugum tolli possunt (si publica sint, servatis servandis ex 
lege Tridentina, nunc decreto Ne temere); ex capite autem impedimen- 
torum, quae coniuges per se ipsos tollere non possunt, uti sunt impedi- 
menta consanguinitatis, affinitatis, ligaminis, criminis, voti solemnis, 
ordinis sacri, etc., omnes tam extranei quam consanguinei, ad matri- 
monium accusandum admittuntur. Ratio desumitur ex bono publico 
Ecclesiae, simul et bono privato coniugum, scilicet ut irreverentia erga 
sacramentum tollatur, ut nobilissimi fines Ecclesiae in his statuendis 
impedimentis sarti tectique serventur, et ut damnata commercia scan- 
dalaque vitentur. Quare accusatio matrimonii, ex capite horum impedi- 
mentorum, merito recensetur inter illas actiones populares, quae, iuxta 
ius Romanum, cuilibet de populo competunt. Ab hac actione repelluntur 
tantum, uti suspecti, vel qui matrimonium accusare praesumuntur pro- 
pter quaestum, cap. Significante, 5, Qui matrimonium accusare possunt; 
vel qui, legitime factis in ecclesia publicis futuri matrimonii proclamatio- 
nibus, impedimentum iam cognitum non revelarunt, cap. Cum in tua, 6, 
eodem titulo. Et haec est communis doctrina, de qua consuli possunt 
Instructio S. Officii, diei 20 iunii 1883, § 1 (Collectanea S.C. de Propaganda 
Fide, nn. 1587, 1588, tit. II, p. 172 seq.); Reiffenstuel, Schmalzgrueber, 
aliique canonistae in titulo Qui matrimonium accusare possunt; Instru- 
ctio Austriaca, § 115 seq.; Emus Gasparri, De matrimonio, edit. 1904, 

n. 1477 seq.; Ethus Lega, De Indiciis, t. [V, edit. 1901, nn. 424, 450, 
451, 454, 455; Wernz, Ius decretalium, t. IV, edit. 1904, n. 743, Il; Seba- 
stianelli, De rebus, n. 172. Porro impedimentum de quo agitur in prae- 
senti specie, scilicet ex capite amentiae, huiusmodi est ut illud coniuges 
per se ipsos tollere non possint; agitur enim de ipso consensu matri- 
moniali, qui ab amente dari nequit, et quem nemo, ne Ecclesia quidem, 
supplere potest; insuper certa cognitio huius impedimenti haberi potest 
etiam ab extraneis, praesertim in praesenti casu, in quo amentia erat 
publica. Ceterum, ipse matrimonii accusator, losephus Nghinh, minime 
est suspectus; uti enim constat ex processiculo, qui, ex mandato S. Rotae, 
in primis mensibus anni 1915, confectus est, losephus ad accusandum 
matrimonium non inductus est a Dominico Tai, nec a genitoribus Mariae ; 
sed, cum super sorte infelici coniugum misericordia moveretur, de ea 
re Patres Missionarios monuit, qui illi tamquam praecipuo curatori 
suae christianitatis, ut ipse ait, suaserunt, ut matrimonium accusaret: 
quod et fecit, libellum accusationis a se subscriptum offerendo. Neque 
quodvis emolumentum ex hac sua agendi ratione a familiis, quarum 
interest, unquam speravit, ut in primo suo interrogatorio declaravit, 
ad tertium. 

Sic ergo in tuto posita validitate processus, ad dubium de merito 
discutiendum procedi potest. 


Quod ad ius attinet. - In iure, ut notum est, nuptias- non concu- 
bitus, sed consensus facit; certum est autem consensum ad validitatem 
matrimonii requisitum, oriri debere ex mente sana et voluntate libera. 
Secriptum est enim in cap. Dilectus, 24, De sponsalibus et matrimoniis : 
« Cum eadem cum ipso viro qui continuo furore laborat, morari non 
« possit, et propter alienationem furoris legitimus non potuerit interve- 
« nire consensus, mandamus quatenus, si rem noveris ita esse, prae- 
« fatas personas cures ab invicem separari »; inde summarium capitis: 
« Furiosus matrimonium contrahere non potest ». Quod autem dicitur 
de furiosis, ab omnibus doctoribus extenditur ad eos qui insania quieta 
seu tranquilla laborant; amentia enim est genus, quod sub se duas sal- 
tem species complectitur, nimirum alienationem furoris, ut legitur in 
citato capite, et insaniam quietam; in utroque casu mens non est sana, 
et ideo consensus legitimus seu iuridicus ex ea oriri nequit. Si ergo, 
inito matrimonio, constiterit alterutrum coniugem matrimonialem con- 
sensum expressisse, dum erat in statu amentiae constitutus, pro nulli- 
tate matrimonii iudicandum est, et coniuges ab invicem separandi sunt, 
ut statutum est in relato capite. 

Quod ad factum attinet. - In facto constat Mariam Vang amentem 
fuisse ante et post matrimonium, et etiam tempore intermedio, scilicet 
ipso tempore matrimonii et ideo consensum legitimum in matrimonium 
dare non potuisse. 

Quod spectat ad tempus ante matrimonium, audiamus Dominicum 
Dong Si, patrem Mariae Vang, qui haec refert in suo interrogatorio, 
ad 6 et 7: « Antequam Maria Vang uxor postularetur, rationis compos 
«erat; postquam vero uxor postulata fuit, nondum annus transierat, 
cum in amentiam incidit... Cum febris accessu tentata fuerit, postea 
in amentiam incidit... Vidi eam fessam valde; neminem, neque parentes 
« suos, cognoscebat...; duobusque transactis _mensibus, morbum eius 
« remittere vidi. Tune temporis Domini Tuém Nho (scilicet genitores 
« Dominici Tai) mihi dixerunt: “ Petimus ut Domina Vang matrimo- 
« nium cum Dominico Tai contrahat; postea, adhibitis medicinis, forsan 
«a morbo curabitur ,,. Attentis igitur eorum verbis, indulsi ut Maria 
« Vang contraheret matrimonium... Ex quo morbus remisit usque ad 
«contractum matrimonium, septem fere intercesserunt menses; et licet 
« morbus remiserit, demens tamen adhuc erat; minus quidem loqueba- 
« tur, attamen, cum loqueretur, insana et absque ullo prorsus ordine 
« loguebatur; quae ipsi in mentem veniebant, ea effutiebat. Adhuc etiam 
« sine causa et ridebat et flebat; adhuc etiam et supellectilem destrue- 
« bat; et alios percutiebat, non tamen crebro, ut antea; demum adhuc 
« canebat, precesque absque delectu temporis recitabat, non tamen adeo 
« frequenter... Memini coniecturaliter tunc temporis Dominos Tuam Nho 
« ter vel quater circiter hue descendisse... Qualibet vice Domini prae- 
« fati cubiculum Mariae Vang ut eam inviserent, ingressi fuerunt; at 
« illa nihil locuta fuit, sed risit tantum. Quacunque vice Domini prae- 
« fati cubiculum Mariae Vang ingrediebantur, ego una cum eis ingre- 
« diebar ». Pro eodem tempore, scilicet ante matrimonium, testis Anna 
Oanh, consobrina et amica Mariae, quae assidue cum ea versabatur, 
haec refert, ad 6: « Quando Maria Vang uxor postulata fuit, et per 
«totum primum illum annum illa rationis compos erat; insequenti vero 
« anno, dementiae morbo correpta fuit. Quod ad verba attinet, verba 
« proferebat et sana et insana; aliquando dum sederet, nomen lesu 
« elata voce proferens, vage currere incipiebat. Saepe, irata, alios per- 
« cutiebat, ipsosque qui ei ministrabant, absque ulla causa; memini 
quinque circiter vicibus parentes suos caedere praestolatam fuisse, 
«alios autem eam detinuisse ne eos percuteret. Quadam vice a Domina 
« Déng Si matre sua scutellarum struem postulavit ut destrueret, et 
« postea eam, caesarie arrepta, percussit. Me etiam percussit, sed, cum 

«ego ei morem gererem, caedere desinebat. Tunc temporis, quotidie, 
« adveniente nocte, in lecto sedens candelam accendebat, et, capillos suos 
« vellens, eos candelae admovebat, et eorum radicem comedebat; id sedens 
« continuo peragebat usque ad noctis horam nonam; qua adveniente cuba- 
« bat. Famuli ei continuo invigilare debebant, ne vage curreret. Nocte 
« quadam, ad limitem sepis arundinuim cucurrit campis adiacentis, ibique 
« sedit; cum vero famuli invenerunt eam, dixit: ‘‘ Militum quaedam 
« cohors me comprehendere venit; sanctus vero Angelus me custodivit, 
« illaque me comprehendere non valuit ,,. Famuli per totam noctem vigi- 
« lare debebant, ut eam custodirent ». 

Agitur ergo, uti patet, de vera et proprie dicta amentia. Porro haec 
aut similia facta, pro eodem tempore, scilicet ante matrimonium, refe- 
runt duodecim testes de visu; quatuor enim alii testes interrogati, pro 
hoc tempore nihil sciunt, aut non nisi ex auditu. Porro duodecim prae- 
fati testes de re plene sunt informati; sunt enim pater et mater Mariae 
Vang, mater mariti Dominici Tai, aliqua consobrina eiusdem Mariae, 
plures intimae sodales et amicae, quae Maria familiariter utebantur, tres 
aut quatuor famulae, unusque famulus, qui, ipsa ratione famulatus, 
cuncta, quae ad puellam Mariam Vang attinebant, apprime noverant. 
Insuper hi testes sunt omni exceptione maiores; missionarii, qui distri- 
ctuum, ad quos hi testes pertinent, spiritualem curam gerunt, commen- 
dant et laudant testium honestatem, probitatem, veracitatem; de his 
tandem R. P. Moreno, iudex delegatus, ad Illmum Vicarium Apostoli- 
cum ita loquitur: « Actor, losephus Trim Nghinh, et testes omnes, sive 
«ad petitionem actoris, sive ex officio examini subiecti, mihi visi sunt 
« fide dignissimi; sacramenti enim religione perculsi, in suis attestatio- 
«nibus verba omnia ponderabant, non audentes asserere ut certum 
« quod ipsi certum non erat; quae vero ignorabant, se ignorare abscisse ~ 
dicebant, protestantes eorum aliqui, se iurisiurandi religione obstri- 
ctos, nullo modo conscientiam suam prodere velle ». 

Unus tantum negavit Mariam Vang ante matrimonium fuisse amen- 
tem, scilicet ipse maritus, Dominicus Tai. Verum eius depositio, quod 
attinet ad hoc factum, nullam prorsus fidem meretur; antequam enim 
deponeret, iurare omnino recusavit; et cum, depositione peracta, iudex 
ab eo peteret cur iurare renuisset, ille respondit: « Mane huius diei 
« iurare nolui, quia, cum iuramentum rem gravissimam esse putem, 
« timui ne forsan aliquid falsum mihi excideret inter testificandum »; 
et cum iudex instaret dicens, si quid falsi excidat inter testificandum, 
contra voluntatem testis, non imputari ad culpam, respondit: « Iura- 
« mentum non praestiti, quia nolo ut processus in hac causa conficia- 

« tur; existimo enim dominos Déng Si dignos esse qui parentes mei 
« sint; ideo id non sustineo, ne forte filialia officia erga dominos prae- 
« fatos derelinquere cogar ». Unde causa propter quam Dominicus Tai 
negavit Mariam Vang ante matrimonium amentem fuisse, est quia decla- 
rationi nullitatis huius matrimonii omnino adversatur. Ceterum, idem 
Dominicus Tai praedictos testes non reprobavit, nec contra quemquam 
illorum ullam exceptionem proposuit, ut constat ex processiculo iam 
notato, qui, ex mandato huius S. Tribunalis anno 1915 factus est. Dictus 
enim Dominicus Tai, legitime citatus, et comparens coram Illtho Vicario 
Apostolico, sic ad quaesita respondit: ad quaesitum I: « An vellet et 
« posset adducere probationes in favorem sui matrimonii », respondit: 
« Se nullam habere probationem in favorem sui matrimonii ». Ad quae- 
situm I] (recitatis nominibus testium): « An aliquam producere posset 
« exceptionem adversus eos vel aliquem eorum », respondit: « Nullam 
« umnino se producere posse exceptionem adversus eos, vel aliquem 
« eorum ». Omnino ergo constat Mariam Vang ante matrimonium amen- 
tem fuisse. 

Quod spectat ad tempus post matrimonium, pariter liquet ex actis 
eamdem Mariam amentem fuisse. De hac temporis periodo, sic testatur 
Anna Dong Si, mater Mariae, ad 9: « Post contractum matrimonium, 
«morbus Mariae gravior evasit; primis quinque mensibus, ordinarie, 
absque ulla causa vel ridebat vel flebat, raro tamen flebat. Saepe 
insana verba dicebat; dum unam phrasim dicebat, ad aliam, ea non 
tinita, transibat; identidem dumtaxat congruens verbum proferebat. 
« Aliquando preces sola recitabat, cumque nondum precem unam reci- 
« tasset aliam recitare incipiebat. Rarissime versum aliquem cantabat, 
« quem memoria tenebat. Identidem, dum sederet, inopinate currere 
« incipiebat; tune temporis, famulas monui ut ei continuo invigilarent... 
« Transactis illis quingue mensibus, morbus Mariae Vang in dies gra- 
« vior evasit: saepe destruebat supellectilem; famulas ei inservientes 
percutiebat saepe; vestes suas scindebat; semel me persequens cae- 
dit; bis etiam me caedere praestolata fuit, sed alii eam tenentes me 
caedere non siverunt; aliquando etiam dominum Dong Si caedere 
praestolata fuit, sed cum alii eam tenerent, eum caedere non potuit. 
Cum medicus fuit accersitus, eum percussit; percussit etiam dominum 
Tai: id bis contigit. Identidem nocte, dum esset in lecto, ad peristylum 
domus momento temporis egrediebatur; sed blanditiis adhibitis, ad 
cubiculum revertebatur. Quinque iam annos, caput eius radere oportet ; 
non enim audemus illi permittere ut capillos alat, quia, dum sedet, 
eos vellit, radicesque eorum rodit. Ea quae supra de primis illis quin- 

« que mensibus retuli, continuo, ad praesens usque, ab ea fiunt ». Et 
ita, plus minusve, alii testes; ita ut de Mariae amentia post matrimo- 
nium testentur unanimiter sexdecim testes, omni exceptione maiores; 
ipse Dominicus Tai, Mariae maritus, qui, uti vidimus, amentiam Mariae 
ante matrimonium negat, uxorem suam post matrimonium amentem 
fuisse confitetur. Et haec Mariae amentia numquam remittebat; multi 
medici, quindecim circiter, anamitae, sinenses, europaei, a patre vocati 
sunt, ut eam curarent; sed eam omnes uti insanabilem deseruerunt; fru- 
stra etiam Mariam ad nosocomia, bis saltem, deducta est; frustra parentes 
eam ad pia duxerunt sanctuaria, ad implorandam a Deo et Sanctis eius 
sanitatem. Et in eodem statu usque ad praesens tempus permanet, ut 
constat ex dicto processiculo ex mandato S. Rotae peracto. 

Nune ergo quaerendum est utrum Maria, quae ante et post matri- 
monium amens fuit, pariter tempore intermedio, scilicet ipso tempore 
matrimonii, amens fuerit. Qua in re primum dicendum est, quando pro- 
bata est amentia ante et post matrimonium, eam praesumi tempore 
intermedio; quod docuit Sanchez, De Matrimonio, lib. I, disp. 8, n. 17, 
et communiter receptum est; unde dicit Pallottini, Coll. Resolut. S.C. C., 
v. Matrimonium, § III, n. 9: « Si testes deponant de mulieris insania 
« ante et post matrimonium, insania videtur esse praesumenda pariter de 
« tempore celebrati matrimonii ». Et ratio est illa quam affert Sanchez, 
loco cit., nimirum: « Quia cum furoris morbus suapte natura perpe- 
« tuus, insanabilis et desperatus sit, praesumitur durare omni tempore, 
« et illa dilucida intervalla sunt per accidens, ideoque minime praesu- 
« muntur ». Quod multo magis affirmandum est, quando insania non 
per accidens orta est, sed quasi ex generatione contracta, qualis est 
insania Mariae Vang; eius enim mater, Anna Dong Si, fatetur, in suo 
interrogatorio, ad 11, inter suos consanguineos, quinque amentes fuisse : 
quod etiam referunt plures alii testes. 

Unde Maria Vang ipso tempore matrimonii insana fuisse praesu- 
mitur. Sed haec praesumptio ad gradum certitudinis assurgit, si inspi- 
ciantur facta, a testibus narrata, quae ad hoc tempus referuntur. Paulo 
ante matrimonium, celebratum fuit convivium nuptiale, non solemne, 
propter sponsae infirmitatem. Porro de hoc convivio testis Anna Oanh, 
sodalis et consobrina Mariae, haec ait, ad 9: « Durante convivii nuptialis 
« celebratione, Maria Vang intra cubiculi velum mansit, et licet invitata 
« fuerit ut egrederetur, renuit tamen; tunc ego simul cum ea cibum 
« sumpsi; at illa, postquam paululum comedit cibi, reliquos cibos sus- 
« deque versata comminuit; et quamvis eam ut comederet invitaverim, 
«nec comedere voluit, nec ullum protulit verbum ». Multi etiam alii 

testes, qui de hoc convivio, tamquam testes oculati, verba fecerunt, 
dicunt huic non interfuisse Mariam Vang, sed in cubiculo suo abscon- 
ditam remansisse. De ipsamet autem matrimonii celebratione, haec 
testatur Dominicus Dong Si, Mariae pater, ad 8: « Quando sacerdos 
« paratus iam erat ut Mariam Vang in matrimonium coniungeret, ego- 
« met eam ursi ut prope altare ascenderet, sicque tantum ascendit. Cum- 
< que sacerdos eam de consensu iuterrogavit, ea dumtaxat risit; tunc 
« sacerdotem ter vel quater eam interrogare audivi; et nescio utrum 
< postea responderit: “ Utique ,,, neene; vocem enim eius non audivi. 
« Quando prope altare ascendit ut matrimonium contraheret, innixa 
« stetit usque ad finem missae, nec ad elevationem Corporis et San- 
« guinis Domini genua flexit ». De hoc pariter temporis puncto ait Anna 
Dong Si, mater Mariae, ad 8: « Advéniente hora celebrationis matrimonii, 
« Maria Vang prope altare ascendere recusabat; eam urgere ter fuit 
< opus; tuncque ascendit. Quando sacerdos eius consensum exquirebat, 
«eam bis interrogavit; at illa ridebat; cum vero eam tertia vice inter- 
« rogasset, tune respondit: “ Utique,, ». Ita etiam Rosa Hai Ban, amica 
Mariae, quae ait ad 5: « Quando sacerdos Dominicum Tai et Mariam Vang 
« matrimonio coniunxit, ego prope eram; iam vero cum sacerdos inter- 
« rogavit Mariam Vang: “ Vis accipere Dominicum Tai in tuum legiti- 
«mum maritum iuxta ritum sanctae Ecclesiae? ,,, illa risum edidit. Cum 
« vero ad locum pristinum descendisset, interrogavi: “ Quare ridebas?,,, 
« quae respondit: “ Risi quia stulte interrogavit ,, ». Et ita porro plures 
alii testes, qui ritui sacro interfuerunt. Dubitari ergo nequit, quin ipso 
tempore celebrationis matrimonii Maria Vang amens fuerit. Unde etiam 
nova uxor, contra consuetudinem et mores Annamitarum, nunquam 
deducta fuit in domum mariti; quod unanimiter referunt testes, ut factum 
publicum et notorium, de quo addit Dominicus Dong Si, pater Mariae, 
ad 9: « Nemo Mariam Vang in domum deduxit mariti;... Dominus Tai et 
« Maria Vang simul habitarunt biduum ecirciter vel triduum; quibus 
« transactis diebus, quandocumque illa Dominum Tai videbat, eum oderat 
« valde; eumque saepe percutiebat et persequebatur ». 

Igitur Maria Vang amentem fuisse ipso tempore, imo ipso die et 
momento celebrati matrimonii, ex actis probatum est. 

Nec dicas, si amentia Mariae ante matrimonium certa fuerit, non 
intelligi quomodo parentes sponsae et sponsi matrimonium illud pro- 
ponere et acceptare potuerint, nec quomodo sponsus illud gratum habere 
potuerit, et sacerdos illi benedicere. - Ipse iudex delegatus, qui processum 
maxima cum diligentia instruxit, hance ipsam difficultatem pluribus testi- 
bus proposuit; haec autem fuit eorum unanimis responsio, scilicet com- 

munem spem fuisse puellam, sumptis medicinis, et inita vita coniugali, 
ex morbo recreandam esse; quod etiam putabat sacerdos; de quo dixit 
Dominus Déng Si, ad 3: « Cum praefatus sacerdos vidisset morbum 
« Mariae Vang paulatim remittere. cumque ego et Dominus Tuam Nho 
«enixis precibus eum rogavissemus ut matrimonio eius benediceret, 
« eique dixissemus Mariam Vang postea, adhibitis medicinis, e morbo 
«recreatum iri, ideo eius matrimonio benedixit ». Quod attinet ad 
Dominum Tai, sponsum, praeter hanc communem spem (ef. interroga- 
torium Annae Dong Si, interrog. ex officio), praedictum matrimonium 
valde optabat, quia familia puellae dives erat et nobilis; unde etiam 
hodie, nonobstante evidenti uxoris amentia, omnino declarationi nulli- 
tatis huius matrimonii adversatur, ut supra dictum est. 

Nec dicas, ad enervandam probationem ex depositionibus testium 
desumptam, hos testes in pluribus discordes esse, et ideo non tantam 
mereri fidem. - Nam verum quidem est testes circa quaedam adiuncta 
non omnino convenire, v. g. circa tempus quo Maria in coniugem postu- 
lata fuerit, vel circa annum celebrationis matrimonii, vel circa quaedam 
adiuncta huius ipsius celebrationis; sed, quoad facta praecipua, ex quibus 
amentia probatur, non sunt discordiae testium, licet non omnes testes 
eadem facta narrent, sed alii haec facta, alii alia. 

Nee dicas in processu instruendo peritiam defuisse, et ideo non 
posse tuto de amentia pronunciari, quia cum amentia, dementia, furor, 
aliique similes animi status sint veri morbi, peritorum potius in scientia 
medica subiiciuntur iudicio. - Nam licet peritia sit multum utilis ad dete- 
gendam amentiae causam, et ad indicanda eius remedia, attamen sunt 
multa communia insaniae signa, omnibus nota, ad quae cognoscenda 
et iudicanda sufficit ut quis oculos et aures habeat; talia sunt plura 
signa in praesenti specie notata, v. g., proprios capillos vellere et come- 
dere, proximos persequi et caedere, suppellectilem destruere, ridere et 
flere absque ratione, absona loqui, etc. Mascardus, in suo doctissimo 
opere De probationihus, concl. 502 (tit. [, fol. 312) plura huius amentiae 
signa recenset, sed nullibi peritiam requirit, ut de his signis recte iudicari 
possit; imo ubique supponit sufficere testes oculos et aures habentes. Nec 
ulla lex canonica peritiam requirit, ad probandum impedimentum amen- 
tiae. Ceterum, in praesenti specie, peritia non omnino defuit; medici quidem 
sententiam suam de morbo Mariae ore proprio coram iudice non expresse- 
runt, sed eorum dicta a pluribus testibus relata sunt. Sic v. g. testis Dong 
Si, pater Mariae, postquam multos medicos ad curandam puellam accer- 
sitos fuisse dixit, addidit, ad 10: « Eorum medicorum quilibet dicebat: 
« dementia est ex sanguine orta, quae difficile curari potest ». 

His ergo omnibus tam in iure quam in facto consideratis et bene 
perspectis, Christi nomine invocato, Nos infrascripti Auditores de Turno, 
pro Tribunali sedentes et solum Deum prae oculis habentes, decerni- 
mus, declaramus et definitive sententiamus, iudicantes in prima instantia, 
constare de nullitate matrimonii inter Dominicum Tai et Mariam Vang, 
et sic ad dubium propositum respondemus affirmative. 

[ta pronunciamus, mandantes Ordinariis locorum et ministris tri- 
bunalium, ad quos spectat, ut exsecutioni mandent hance nostram defi- 
nitivam sententiam, et adversus reluctantes procedant ad normam 
ss. canonum, et praesertim cap. 3, sess. XXV, de Ref., Conc. Trid., iis 
adhibitis exsecutivis et coércitivis mediis, quae magis efficacia et oppor- 
tuna pro rerum adiunctis exstitura sint. 

Romae, in sede Tribunalis S. R. Rotae, die 27 iunii 1916. 


Seraphinus Many, Ponens. 
L. S. Ioannes Prior. 
Aloisius Sincero. 


Ex Caneellaria, 28 iulii 1916. 


Sac. T. Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 24 aprile, nel Palazzo Apostolico Vaticano, si é tenuta la Congre- 
gazione dei Sacri Riti Ordinaria, nella quale al giudizio degli Emi e Revmi 
Signori Cardinali componenti la medesima, sono state sottoposte le seguenti 
materie : 

I. Introduzione della Causa di beatificazione e canonizzazione del Servo 
di Dio Andrea Filomeno Garcia Acosta, laico oblato dell’Ordine dei Frati 
Minori: 

II. Intorno alla revisione degli scritti del Servo di Dio Felice de Andreis, 
prete della Missione ; 

III. Approvazione e concessione della Messa e dell’Officio proprio in onore 
dei Santi Martiri Gavino, Proto e Gennaro, Patroni principali dell’archidiocesi 
di Sassari, e Patroni meno principali di tutta la provincia di Sassari. 


S. PENITENZIERIA APOSTOLICA 


(SEZIONE DELLE INDULGENZE) 


AVVISO DI CONCORSO 


E aperto presso il S. Tribunale della Penitenzieria Apostolica (Sezione delle 
Indulgenze) il concorso per la provvista di un ufficio vacante. L’esame scritto 
avra luogo nella Segreteria del S. Tribunale il giorno 24 Maggio p. v. a le 
ore 8 antimeridiane. 

I Sacerdoti, che desiderassero prendervi parte, non pit tardi del 21 Maggio 
dovranno presentare alla Segreteria stessa la domanda corredata dell’attestato 
dell’ Ordinario, da cui risulti nulla ostare alla loro ammissione alla prova, 
nonché degli altri titoli, che i concorrenti giudicassero opportuni. 

Si avverte perd che non sara ammesso al concorso chi abbia oltrepassato 
il 35° anno di eta. 

Dalla Segreteria della S. Penitenzieria, 21 aprile 1917. 


Bernardo Colombo, Reggente. 

SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


3 aprile 1917. L’Emo signor cardinale Ludovico Billot, Protettore della 
Congr. dei Padri di Sant’ Edmondo di Pontigny. 


» >» » L’ Emo signor cardinale Giulio Tonti, Protettore della Con- 
gregazione del Patrocinio di S. Giuseppe. 
20 » » Mons. Eugenio Pacelli, Segretario della Sacra Congregazione 


degli Affari Ecclesiastici Straordinari, Nunzio 
Apostolico presso la Corte di Baviera, assegnan- 
dogli il titolo arcivescovile di Sardi. 


25 » » Mons. Giuseppe Palica, eletto arcivescovo titolare di Filippi, 
Vicegerente nel Vicariato di Roma. 

26 > » L’ Emo signor cardinale Andrea Ferrari, arcivescovo di 
Milano, Membro della S. Congregazione dei Riti. 

28 » » Mons. Rodolfo Caroli, Internunzio Apostolico presso la Re- 


pubblica di Bolivia, promovendolo alla sede arci- 
vescovile di Tiro. 


Con Brevi apostolici il Santo Padre si é¢ degnato di nominare: 


Assistenti al Soglio Pontificio: 


14 marzo 1917. Mons. Pietro Brioschi, arcivescovo di Cartagena nelle Indie. 
14 aprile » Mons. Enrico Guglielmo Cleary, vescovo di Auckland. 


Protonotario apostolico ad instar participantium : 


23 marzo 1917. Mons. Luigi Guadagnini, della diocesi di Padova. 


Prelati Domestici di S. S.: 


22 marzo 1917. Mons. Enrico Tappert, della diocesi di Covington. 
2 aprile  » Mons. Pio Papi, di Roma. 


» > » Mons. Francesco Pascucci, di Roma. 

» » » Mons. Pio Mingoli, di Roma. 

15 » » Mons. Pasquale Loy, della diocesi di Ripatransone. 

17 . » Mons. Domenico Scipioni, della diocesi dei Marsi. 

19 > » Mons. Giovanni Gomez Delgado, della diocesi di Osma. 


22 » » Mons. Alfonso Carinci, rettore dell’almo Coll. Capranicense. 


= 

ONORIFICENZE 


Con Brevi apostolici il Santo Padre si é degnato di conferire le seguenti 


onorificenze: 


29 


15 


19 


La Placca dell'Ordine di S. Gregorio Magno, classe civile: 
aprile 1917. Al sig. comm. Pio Folchi, di Roma. 


La Commenda dell’Ordine di S. Gregorio Magno, classe civile: 


marzo 1917. Al sig. conte Giovanni Battista Venier, del Patriarcato di 
Venezia. 


1l Cavalierato dell’Ordine di S. Gregorio Magno, classe civile: 


marzo 1917. Al sig. avv. Antonio Barbagelata, dell’archid. di Genova. 
aprile » Al sig. Paolo de Churruca y Dotres, gia Segretario dell’ Am- 
basciata di Spagna presso la S. Sede. 


» » Al sig. Antonio Bonnike, della diocesi di Haarlem. 
> » Al sig. Mario Edoardo Marietti, dell’archidiocesi di Torino. 
» » Al sig. Ugo Koenen, dell’archidiocesi di Colonia. 


La Commenda dell'Ordine Piano con Placca: 
aprile 1917. Al sig. avv. Pier Umberto Giaj-Levra, dell’archid. di Torino. 


Il Cavalierato dell’Ordine di S. Silvestro Papa: 


marzo 1917. Al sig. avv. Enrico Santucci de Magistris, dell’archidiocesi 
di Napoli. 
aprile » Al sig. Salvatore Donati, di Roma. 


MAGGIORDOMATO DI SUA SANTITA 


NOMINE 
Con Biglietti di 5. E. Rtha Mons. Maggiordomo, il Santo Padre si é degnato 


di nominare: 


Cameriert Segreti soprannumerari di S. S.: 


21 novembre 1914. Mons. Antonio Kjuder, della diocesi di Trieste. 


» 


» » Mons. Mattia Dubrovié, della medesima diocesi. 

30 gennaio 1915. 
ottobre 1916. Mons. 


2 
265 
19 


31 
19 


to 


» 


» 

» 

» 

» 


Mons. 

Mons. 
Mons. 
Mons. 

Giovanni de Spens-Booden, dell’archid. di Vienna. 

Paolo Blaho, dell’archidiocesi di Strigonia. 

Arnoldo Pataky, della diocesi di Granvaradino. 

Ladislao Majer, della diocesi di Vacia. 

Ladislao Klarik, della medesima diocesi. 

Luigi Lombardi, dell’archidiocesi di Benevento. 

Francesco Pazzini, della diocesi di Montefeltro. 

Francesco Borgongini-Duca, Segretario della Peni- 
tenzieria Apostolica. 

Francesco Roberti, di Roma. 

Michele Jacchini, di Roma. 

Tito Paffetti, di Roma. 

Giovanni Perrotta, della diocesi di Caiazzo. 
Giuseppe Rossino, Sostituto della S. Congregazione 
dei Seminari e delle Universita degli Studi. 
Giuseppe Bauger, dell’archidiocesi di Porto Principe. 

Giulio Pouplard, della medesima archidiocesi. 

Tommaso S. O’ Reilly, dell’archidiocesi di Brooklyn. 
Valentino Valentini, della diocesi di Orvieto. 
Giuseppe Crosatti. 

Giovanni Amleto Cicognani. 

Ottavio Marenghi. 

Francesco Guglielmi. 

Oreste Fraschetti. 

Giuseppe Baldi. 

Francesco Cuneo, della diocesi di Chiavari. 
Giovanni Poli. 

Antonio Sini, della diocesi di Ozieri. 


Camerieri Segreti di Spada e Cappa soprannumerari di S. S.: 


ottobre 1916. 
gennaio 1917. 


marzo 


» 


ll sig. 
Il sig. 


Il sig. 


Carlo Terlinden, dell’archidiocesi di Malines. 

barone Bernardo von Uchtritz, dell’archidiocesi di 
Vienna. 

visconte Oliviero di Spoelberch, dell’archidiocesi di 
Malines. 


Camerieri d’onore in abito paonazeo di S. S.: 


30 novembre 1914. 


» 
» 


25 


» 
» 


ottobre 


» 
» 


1916. 


Mons. 
Mons. 
Mons. 
Mons. 


Adolfo Grosch, della diocesi di Neosolio. 
Arnaldo Bobok, della medesima diocesi. 
Antonio Kugyelka, della medesima diocesi. 
Ignazio Diera, della diocesi di Nitria. 


» 
» » 
» 
» » 
20 » 
21 » 
» » 
» » » 
» » » 
28 » » 
» » » 
5 aprile » 
» » » 
» » is 

» » » 
14 » » 
19 » » . 

gennaio 1917. Mons. Aurelio Martin, della diocesi di Csanad. 
febbraio » Mons. Giovanni Castellani, dell’archidiocesi di Udine. 
marzo » Mons. Giuseppe Lodolini, della diocesi di Montefeltro. 

> » Mons. Edoardo Herrera Najera, dell’archid. di Saragozza. 


Camerieri d’ onore di Spada e Cappa soprannumerario di 8S. S.: 


marzo 1917 Ll sig. Pietro Tacconi, di Roma. 
~ » Il sig. Enrico Tuccari, di Roma. 


Cappeliano d’onore extra Urbem dé S. S.: 


marzo 1917. Mons. Francesco Monti, dell’archidiocesi di Vercelli. 


NECROLOGIO 


3 febbraio 1917. Mons. Vincenzo Kluczynski, arcivescovo tit. di Filippopoli. 
> » Mons. Giovanni Jung, vescovo tit. di Rosalia. 
marzo» Mons. Angelo Struffolini, arcivescovo tit. di Filippi. 
aprile » L’ Emo signor cardinale Francesco de Bettinger, arcivescovo 
di Monaco e Frisinga. 
Mons. Giuseppe Aversa, arcivescovo titolare di Sardi, Nun- 
zio Apostolico di Baviera. 
Mons. Giuseppe Alves de Mattos, arcivescovo tit. di Pes- 
sinonte. 
Mons. Giacomo Uberto Blenk, arcivescovo di Nuova Or- 
leans, nella Luisiana (Stati Uniti d’America). 

